ועדת הפנים והגנת הסביבה, כנסת 19, פרוטוקול מספר 239, 2014-02-26 08:30

מירי רגב: בוקר טוב לכולם.

מירי רגב: אני פותחת את ישיבת ועדת הפנים והגנת הסביבה בדיון עִתי שאנחנו עושים באופן קבוע אחת ל-, היערכות המשטרה לעליית יהודים להר הבית.

מירי רגב: הדיון הזה באופן ספציפי ידון בשני נושאים: התייחסות למקרי אי-כניסה או מניעת כניסה של יהודים להר הבית על-פי החלטת הדרג המדיני בימים ובשעות שנקבעו.

מירי רגב: החלק השני: היערכות משטרת ישראל לכך שבחגים היהודים יוכלו לעלות להר הבית, בדיוק כמו שאנחנו מאפשרים למוסלמים לעלות בהמוניהם בחג רמדאן, וכך נכון שיהיה.

מירי רגב: שכל אחד בימים שלו ובחגים שלו יוכל להשתתף ויוכל לעלות להר הבית.

מירי רגב: שוב, הדיון הזה לא עוסק בסוגיית הריבונות, כן או לא.

מירי רגב: אתמול נערך דיון במליאה ביזמת ידידי, חבר הכנסת פייגלין.

מירי רגב: היה דיון מעניין מאוד, ושם דיברנו על סוגיית הריבונות, מי אחראי.

מירי רגב: אנחנו לא מדברים כרגע על המדיניות.

מירי רגב: אנחנו מדברים היום על סוגיה אחת שאתה אנחנו עובדים מתחילת המושב: אחת, מדוע המשטרה מונעת מיהודים לעלות להר הבית בשעות ובימים שנקבעו לכך על-ידי ממשלת ישראל?

מירי רגב: שתיים, מדוע מוסלמים שמתפרעים, ההתפרעות שלהם על ההר גורמת לכך שהסגירה של ההר תהיה בפני היהודים ולא בפני אותם מוסלמים?

מירי רגב: שלוש, כיצד משטרת ישראל נערכת לכך שכל יהודי שרוצה לעלות להר בחגים בשעות ובימים שנקבעו על-ידי המדינה יוכל לעשות זאת?

מירי רגב: אני מבקשת בהתחלה, כפי שהבטחתי גם בדיון הקודם, שיהודה יציג את אותם נושאים – שלחתי את הדוח בצורה מסודרת גם לשר, גם למשטרה.

מירי רגב: אין כאן שום דבר שאני מסתירה על הפרת זכויות אדם.

מירי רגב: עדיין לא קיבלתי ממנהלת הוועדה את ההתייחסות של שרת המשפטים למכתב שלי אליה בעניין אפליה וזכויות אדם של המתפללים.

מירי רגב: אני מבקשת לוודא היכן המסמך הזה עומד.

מירי רגב: אני מבקשת, יהודה, שתציג את המקרים בחודשיים האחרונים שבהם יהודים לא הצליחו לעלות.

מירי רגב: המשטרה תוכל להתייחס ולהגיד לנו מדוע.

מירי רגב: ואז נעבור להתייחסות המשטרה כיצד היא נערכת לעליית יהודים בחגים.

יהודה גליק: גברתי יושבת-הראש, בוקר טוב.

יהודה גליק: מכובדי, אנשי משטרת ישראל, אני מאוד מצטער שאנחנו צריכים בכל פעם לקיים את הדיון הזה.

מירי רגב: גם אני.

יהודה גליק: הייתי שמח אם לא היינו צריכים לקיים את הדיונים האלה, אבל, לצערי, פעם אחר פעם, אני מוכרח לומר שאנחנו מגיעים לשיאים חדשים בשפל המדרגה מבחינת ההשפלה של יהודי - - -

טלב אבו עראר: אני רשום לדיון?

מירי רגב: אתה כבר רשום פה.

מירי רגב: וגם אם אתה לא רשום, אתה הראשון שידבר.

מירי רגב: כן, בבקשה, יהודה.

יהודה גליק: גברתי, אני אשמח אם תהיה אפשרות לשדר סרטונים קצרצרים של כמה שניות.

יהודה גליק: אני רוצה להתחיל עם משהו שקרה אתמול, וזו רק דוגמה.

יהודה גליק: דוגמה לתופעה מטרידה מאוד.

יהודה גליק: בחודשים האחרונים שברנו שיאים שלא היו כמותם כבר הרבה זמן בסגירת הר הבית.

יהודה גליק: זה אומר שבהפתעה, ב-07:20 בבוקר מתברר שיש כ-30 פורעים - - -

מירי רגב: מתי, אתמול?

יהודה גליק: כן.

יהודה גליק: 30 פורעים שנמצאים שם במסגד, שישנו בלילה.

יהודה גליק: אגב, אם היית שואלת אותי לילה לפני כן, הייתי יכול להגיד לך את זה מניחוש.

יהודה גליק: ארנון סגל שלח לי SMS בלילה לפני כן ואמר לי: בוא נתערב שזה מה שיקרה בבוקר.

יהודה גליק: ואכן, למרבה הפלא, 30 חבר'ה זרקו אבנים.

יהודה גליק: באותו הרגע המשטרה החליטה שהר הבית סגור.

יהודה גליק: הר הבית, 144 דונם, לא מסוגל, עם מאות יס"מניקים וימ"מניקים, להתגבר על 30 מוסלמים, שבאופן מתואם, ב-07:30, זורקים אבנים.

יהודה גליק: אבל חמור מזה, מה שקרה הוא שדובר משטרת ישראל הודיע שהר הבית ממשיך להיות פתוח למבקרים.

יהודה גליק: זה היה פשוט שקר גס.

יהודה גליק: לצערי, פעם אחר פעם – האמת היא שפעם אחת ראיתי את דובר משטרת ישראל שדיבר אמת.

יהודה גליק: הוא הסמיק מרוב בושה.

יהודה גליק: פעם אחר פעם הם משקרים לציבור.

יהודה גליק: משקרים לציבור במצח נחושה.

יהודה גליק: אני הייתי אתמול בכל היום בבוקר ובצהריים, שאלו שעות שבהן הר הבית היה אמור להיות פתוח, והר הבית היה סגור בלי שום סיבה הגיונית.

יהודה גליק: יכלו להתגבר על אותם 30 שזרקו אבנים ולפתוח את הר הבית בלי שום בעיה.

מירי רגב: סליחה רגע.

מירי רגב: תודה.

מירי רגב: משטרה, אני רוצה התייחסות למקרה הזה.

מירי רגב: למקרה הזה של - - -

<אבי ביטון: הר הבית נסגר אתמול בשעה 09:30 באופן רשמי.

<אבי ביטון: בשעה 07:30, ברגע שפתחנו את שער המוגרבים - - -

יהודה גליק: לא פתחתם את שער המוגרבים.

יהודה גליק: סליחה, לא לשקר לוועדה, אי-אפשר.

יהודה גליק: לא יכול להיות שבן אדם משקר פה.

יהודה גליק: אני הייתי שם מ-07:30, הוא היה נעול - - -

דוד צור: את חייבת להגן עליו שהוא יוכל לדבר בלי ההתפרצויות האלה, עם כל הכבוד ליהודה.

מירי רגב: שניה, יהודה.

מירי רגב: כן.

<אבי ביטון: ברגע שפתחנו את שער המוגרבים, מאות מוסלמים, שאכן התבצרו בתוך מסגד אל-אקצא בלילה קודם, החלו בהפרות סדר חמורות.

משה זלמן פייגלין: סליחה, אני איחרתי, על מתי אתה מדבר?

מירי רגב: על אתמול.

מירי רגב: אירוע שהיה אתמול.

<אבי ביטון: הפרות סדר שכוונו בראש ובראשונה כנגד השוטרים.

<אבי ביטון: אני מדבר רק על פתיחת שער המוגרבים, עוד לפני שהתחלנו להעלות תיירים ומבקרים.

<אבי ביטון: כוח משטרה בפיקודי שהיה שם, ביחד עם לוחמים של יס"מ וגם של מג"ב, יחידות מיוחדות, נאלץ לפרוץ מידית לשטח ההר ולדכא את המהומות.

<אבי ביטון: ההפס"ד כללו גם שימוש בהרבה מאוד - - -

משה זלמן פייגלין: אני מנסה לדייק ולהבין, הם המתינו שם בתוך ההר כל הלילה למהומות בבוקר?

<אבי ביטון: כן.

<אבי ביטון: חלקם היו כל הלילה בהר הבית, וחלקם הופיעו בבוקר בתפילת הפג'ר.

<אבי ביטון: הפרות הסדר כללו הרבה מאוד זריקות אבנים, ירי של זיקוקים לכיוון הכוחות, זריקה של מוטות, של - - - מתוך המסגד.

<אבי ביטון: אנחנו נכנסנו מיד להר והחלנו בפיזור המתפרעים.

דוד צור: אבי, גם על הכותל?

<אבי ביטון: לא, על הכותל לא.

<אבי ביטון: הכותל מבחינתנו הוא קו אדום.

<אבי ביטון: אנחנו לא מאפשרים בכלל להגיע לאזור גב הכותל.

<אבי ביטון: כעבור מספר דקות השתלטנו על המסגד, כלומר, סגרנו את דלתות המסגד.

<אבי ביטון: רוב מידיי האבנים והמתפרעים נכנסו לתוך המסגד והתבצרו - - -

משה זלמן פייגלין: מסגד אל-אקצא, הפינה הדרומית.

<אבי ביטון: כן.

משה זלמן פייגלין: לא כיפת הסלע.

מירי רגב: שניה, פייגלין, תן לו רגע - - -

משה זלמן פייגלין: אני רק שואל שאלות טכניות להבהרה.

מירי רגב: תן לו רגע לדבר.

<אבי ביטון: במקביל, מאוד מוסלמים שהיו באזור כיפת הסלע, שלא השתתפו בהפרות הסדר, אבל היו נוכחים והתחילו לצעוק צעקות.

<אבי ביטון: היו באזור כיפת הסלע.

<אבי ביטון: הדיווח שהועבר אלי - - -

מסעוד גנאים: זה בקשר למה שקרה אתמול?

מירי רגב: כן.

<אבי ביטון: הדיווח שהועבר אלי, כשאני הייתי עסוק בתוך זירת לחימה בתוך המסגד – כי הלחימה הייתה די קשה.

<אבי ביטון: היו הרבה מאוד יידויי אבנים, הרבה מאוד ירי של זיקוקים על הכוחות.

<אבי ביטון: אני מדבר על כוורות של זיקוקים, לא זיקוק של ילד קטן.

טלב אבו עראר: זריקת האבנים הייתה לפני כניסת המשטרה או אחרי?

טלב אבו עראר: זו השאלה.

<אבי ביטון: אין כניסת משטרה.

<אבי ביטון: משטרת ישראל נמצאת בהר הבית 24 שעות.

<אבי ביטון: אין כניסת משטרה.

טלב אבו עראר: אבל ב-07:30 נכנסו כוחות, לא כרגיל.

<אבי ביטון: לא נכנסו כוחות.

<אבי ביטון: קודם כל, הכוחות היו בשגרה ונמצאים בשגרה בהר הבית.

<אבי ביטון: אלו שוטרי יחידת הר הבית.

<אבי ביטון: הם שוטרים שלי שנמצאים שם בשגרה.

<אבי ביטון: ברגע שהתחילו יידויי האבנים - - -

טלב אבו עראר: שאלתי אתמול את אנשי הווקף, ב-07:30 נכנסו כוחות גדולים של משטרה.

טלב אבו עראר: ב-07:30.

טלב אבו עראר: זה לא רגיל.

טלב אבו עראר: מה קרה?

טלב אבו עראר: מה הסיבה?

<אבי ביטון: זה רגיל.

<אבי ביטון: תראו, בהר הבית, בבוקר, בשגרה, כשפותחים בשעה 07:30 - - -

טלב אבו עראר: בכל יום זה כך?

<אבי ביטון: בוודאי.

טלב אבו עראר: זה בכלל לא נכון.

טלב אבו עראר: רק אתמול.

דוד צור: מה הקשר?

דוד צור: נכנסו שוטרים - - -

<קריאה: כל יום - - -

מירי רגב: סליחה רגע, מה זה קשור?

טלב אבו עראר: אני שואל שאלה, מה הסיבה - - -

דוד צור: נכנסים שוטרים, הם צריכים להיות שם.

דוד צור: זה התפקיד שלהם.

מירי רגב: מה זה קשור?

טלב אבו עראר: אני שואל מה - - -

מירי רגב: כל מי שמיידה אבנים, מוסלמי או יהודי, צריך להיעצר.

<אבי ביטון: מי שנמצא בהר הבית בשגרה זו משטרת ישראל.

דוד צור: אם הוסיפו עשרה שוטרים או הורידו עשרה שוטרים זו לא סיבה לזרוק אבנים.

טלב אבו עראר: לא עשרה, עשרות.

מירי רגב: סליחה, אני מבקשת לא להפריע לו כרגע.

<אבי ביטון: מי שנמצא בהר הבית בשגרה זו משטרת ישראל, 24 שעות ביממה, ביחד עם שומרי הווקף, זה נכון.

<אבי ביטון: אתמול היה באמת יום רגיש.

<אבי ביטון: אנחנו עיבינו מעט את הכוחות בשטח ההר, אבל זה לא משהו שהוא לא שגרתי.

<אבי ביטון: זאת אומרת, יש ימים שהם רגישים ובהם אנחנו מעבים את הכוחות.

<אבי ביטון: מה שכן היה, כוח פריצה.

<אבי ביטון: כוח שהיה - - -

טלב אבו עראר: אולי זה קשור לנושא שהעלה אותו פייגלין.

מירי רגב: לא קשור לכל נושא.

מירי רגב: חבר'ה, תקשיבו טוב, אנחנו לא - - -

טלב אבו עראר: - - -

מירי רגב: תקשיב, אפשר להעלות כל נושא, אבל אנחנו לא נעודד אלימות.

מירי רגב: אני אומרת לך שהמצב הזה לא – זה לא ייגמר יותר בדיונים האלה.

מירי רגב: השר יגיע לכאן ויתייצב לתת לי דיווחים על הר הבית.

מירי רגב: המשטרה היום כבר לא מסוגלת להתמודד גם עם הר הבית.

מירי רגב: לא מספיק הפשע ברחובות, גם הר הבית.

מירי רגב: לא יכול להיות שבאומץ רב השר היחידי שפתח את הבית והנחה את המשטרה לפעול על-פי הנחייתו הוא השר צחי דאז, והיום לא המפכ"ל ולא השר יכולים לאכוף את הנחיית המדינה.

מירי רגב: חבר'ה, הם לא עולים להתפלל, עזבו את התפילה כרגע.

מירי רגב: אני מדברת על מצב פשוט.

<אבי ביטון: אני עוד לא סיימתי.

מירי רגב: יהודי רוצה לעלות להר הבית.

מירי רגב: בכל יום, בכל יום, בכל יום ההר נסגר בגלל מהומות של מוסלמים.

מירי רגב: ברצות המוסלמים, סוגרים את ההר.

מירי רגב: לא, זה לא יכול להיות.

טלב אבו עראר: כי אין ליהודים מה לחפש שם.

טלב אבו עראר: אין להם מה לחפש שם.

מירי רגב: ליהודים יש - - -

טלב אבו עראר: לא, זה מסגד אל-אקצא.

מירי רגב: זה לא עניינך כרגע.

טלב אבו עראר: את מרוקאית ולא מבינה - - -

מירי רגב: באמת, מה זה?

טלב אבו עראר: לא למדת במרוקו כך?

מירי רגב: אני מרוקאית גאה.

טלב אבו עראר: מסגד אל-אקצא לא שלך ולא של מישהו אחר.

מירי רגב: מה זה קשור?

מירי רגב: די, מספיק, אני אומרת לך - - -

טלב אבו עראר: תעזבי את השטויות.

טלב אבו עראר: בכל שבוע יש לנו דיון על השטויות האלה.

מירי רגב: בסדר, שיסיים, אבל זה לא הולך ככה.

מירי רגב: די, נמאס לי לשמוע כל הזמן את הדברים האלה.

טלב אבו עראר: מה את עוסקת בקטנות, מירי?

מירי רגב: שקט שיהיה פה.

מירי רגב: היו הפס"דים, היו 30 שוטרים.

מירי רגב: 30 שוטרים לא הצליחו להתגבר.

מירי רגב: אתם לא מצליחים?

מירי רגב: בואו ניתן את ההר לאחריות צה"ל.

מירי רגב: זהו.

<אבי ביטון: תני לי לסיים.

<אבי ביטון: לא סיימתי.

טלב אבו עראר: או משמר הגבול, או לצה"ל, לאו"ם.

טלב אבו עראר: למוסלמים – לא צריך כלום.

מירי רגב: די, שקט.

<אבי ביטון: הר הבית ב-2014 - - -

טלב אבו עראר: מה שקט?

מירי רגב: אתה רשום לדיבור.

טלב אבו עראר: לא, דברי איתי ככה - - -

מירי רגב: בבקשה.

מירי רגב: באמת.

טלב אבו עראר: דברי יפה, אל תגידי לי שקט.

טלב אבו עראר: אני לא עובד אצלך, אל תגידי לי שקט.

מירי רגב: כן, בבקשה.

משה זלמן פייגלין: טלב, בוא נוריד את - - -

טלב אבו עראר: - - - יש כללים.

מירי רגב: אבל ככה המרוקאים מדברים.

טלב אבו עראר: אל תגידי לי שקט.

מירי רגב: המרוקאים אומרים שקט.

טלב אבו עראר: את שקט גם.

טלב אבו עראר: את תשתקי, בסדר?

מירי רגב: בסדר, בבקשה.

<אבי ביטון: הר הבית בשנת 2014 - - -

טלב אבו עראר: מה, אני ילד קטן?

מירי רגב: שקט.

מירי רגב: שיהיה פה שקט.

טלב אבו עראר: הנה, היא כמו ילדה קטנה, שקט.

מירי רגב: כן.

<אבי ביטון: הר הבית בשנת 2014 נסגר פעם אחת בלבד, אתמול.

יהודה גליק: מירי, אני לא מוכן יותר.

יהודה גליק: אי-אפשר שיבוא לפה הבן אדם וישקר לוועדה.

יהודה גליק: לא יכול להיות.

יהודה גליק: הר הבית נסגר בשנה שעברה, בימים שהוא היה צריך להיות פתוח, קרוב ל-20 יום, אז לא לשקר.

<אבי ביטון: אני אמרתי 2014.

יהודה גליק: אי-אפשר ככה.

מירי רגב: אבל הוא אמר 2014.

<אבי ביטון: אל תצעק ואל תשתולל.

<שבתי גרברציק: גברתי, אני מבקש שאיש המשטרה יוכל לדבר.

מירי רגב: סליחה, אתה מנהל פה את הדיון?

מירי רגב: אז בבקשה.

מירי רגב: תודה גם לך.

<אבי ביטון: הר הבית נסגר ב-2014 – אנחנו סוף חודש שני – פעם אחת בלבד.

מירי רגב: אתמול כנראה.

<אבי ביטון: ממש לא.

יהודה גליק: לא, לפני שבועיים.

מירי רגב: שקט.

<אבי ביטון: לפני שבועיים, על-פי החלטה של מפקד המחוז, לאחר הערכת מצב מסודרת, מחשש להפרת שלום הציבור.

<אבי ביטון: אני חושב שזה בסמכותו של מפקד המחוז.

<אבי ביטון: אתמול הר הבית נסגר בשעה 09:30 בלבד.

משה זלמן פייגלין: למי הוא נסגר?

מירי רגב: ליהודים.

<אבי ביטון: הוא נסגר למבקרים.

משה זלמן פייגלין: גם מוסלמים.

<אבי ביטון: לא למוסלמים, למבקרים משער - - -

משה זלמן פייגלין: אה, נסגר ליהודים זאת אומרת.

מירי רגב: ליהודים.

<אבי ביטון: שער המוגרבים נסגר בשעה 09:30.

יהודה גליק: הוא משקר.

<אבי ביטון: בשעה 07:30, כשהתחילו קולות הנפץ וירי הזיקוקים, אני קיבלתי דיווח.

<אבי ביטון: אני הייתי עסוק בלחימה בתוך שטח ההר.

<אבי ביטון: קיבלתי דיווח שהיו שלושה יהודים שעזבו את המקום לכיוון הכותל.

<אבי ביטון: שמעו את קולות הנפץ ועזבו לכיוון הכותל.

<אבי ביטון: קבוצות תיירים שעמדו שם, גם אותו דבר, שמעו את קולות הנפץ ומרצונם עזבו את המקום.

<אבי ביטון: כך שאף אחד לא עלה עד שעה 09:30.

<אבי ביטון: ב-09:30 החליט מפקד המחוז, בעצה אחת איתי – אני המלצתי, כמובן, לסגור את ההר אתמול – וההר נסגר.

<אבי ביטון: אין שום שינוי בשנה הזאת או בשנה שעברה משאר השנים.

<אבי ביטון: בעבר הר הבית נסגר.

מירי רגב: נכון, אני יודעת שאין שינוי.

מירי רגב: הוא כל הזמן נסגר כשיש הפס"דים.

<אבי ביטון: היה חשש להפרת שלום הציבור, וחשש לפגיעה באנשים.

<אבי ביטון: הר הבית נסגר על-פי החלטה של מפקד המחוז.

<אבי ביטון: לא היה שום שינוי, שום נסיגה, שום רגרסיה.

<אבי ביטון: עוד פעם אני אומר, אם יהיה מצב כמו שהיה, שיש חשש להפרת שלום הציבור, אני אומר לך שזה גם יהיה בעתיד.

מירי רגב: מאה אחוז, אז תסגרו את זה לכולם.

מירי רגב: אם יש חשש לשלום הציבור, לכולם – ליהודים ולמוסלמים.

מירי רגב: אין מצב שהמשטרה מטילה וטו רק על יהודים לא לעלות להר הבית.

מירי רגב: המשטרה לא קובעת מדיניות.

מירי רגב: המשטרה אמורה לבצע את החלטות הדרג המדיני.

מירי רגב: המדינה החליטה, הממשלה החליטה – בניגוד לעמדתי, דרך אגב.

מירי רגב: אני רוצה שהיהודים גם יעלו להתפלל.

מירי רגב: אבל היא החליטה שהיהודים עולים בימים מסוימים - - -

<אבי ביטון: קודם כל, אנחנו - - -

מירי רגב: לא, אתם לא מבצעים את החלטות הממשלה.

מירי רגב: אתם רוצים לשמור שיהיה שקט.

מירי רגב: אתם דואגים לארגון שלכם ולתדמית של הארגון שלכם.

מירי רגב: וכתוצאה מכך נוצר מצב שברגע שאתם יכולים להגיד – עלה התאנה – יהיה אי-סדר ציבורי, סוגרים את ההר ליהודים.

מירי רגב: זהו, זה מה שקורה.

<אבי ביטון: בשנת 2013 משטרת ישראל הגבילה את גיל המתפללים המוסלמים שמונה פעמים במהלך השנה.

<אבי ביטון: אנחנו מדברים על תפילת יום השישי, על 35,000 מתפללים.

<אבי ביטון: בהגבלת גיל, נכנסים 5,000.

<אבי ביטון: זאת אומרת, שמונה פעמים הגבלנו כניסה של 30,000 מוסלמים לשטח ההר מחשש להפרת שלום הציבור.

מירי רגב: מאה אחוז, אם צריך להגביל, תגבילו.

<אבי ביטון: אל תגידי שאנחנו עושים איפה ואיפה.

מירי רגב: אני מצטערת, תגביל יהודים ותגביל מוסלמים - -

<אבי ביטון: זה מה שאנחנו עושים.

מירי רגב: - - שיכולים לעשות הסתה.

מירי רגב: גם יהודים וגם מוסלמים.

מירי רגב: אין לי פה בעיה.

מירי רגב: מי שמתפרע ופועל בניגוד לחוק, כולם יישבו במעצר.

מירי רגב: אבל לא יכול להיות – תראה, המצב הוא בלתי אפשרי.

מירי רגב: המצב הוא שאנחנו לא מאפשרים, בימים שנקבעו, בשעות שנקבעו, ליהודים לעלות להר הבית.

מירי רגב: הפגישות האלה הן מבישות למשטרה.

מירי רגב: הן מראות שאתם באוזלת יד.

<אבי ביטון: ממש לא.

מירי רגב: ממש כן.

מירי רגב: ממש כן.

מירי רגב: כי אם אתם לא הייתם באוזלת יד, אתם הייתם צריכים להגיד: תקשיבו טוב, השער הזה פתוח – נניח – בכל יום ראשון, שני, שלישי, רביעי, מ-09:00 עד 10:00.

מירי רגב: הוא יהיה פתוח על אפם ועל חמתם של המתנגדים.

מירי רגב: אנחנו נביא לפה את כל כוחות מג"ב – אולי נבקש גם מהשב"כ, צה"ל והמוסד שיסייעו לכם – כדי שהמוסלמים יבינו - - -

טלב אבו עראר: את ארצות-הברית גם.

מירי רגב: רגע.

מירי רגב: כדי שהמוסלמים יבינו שאנחנו מתכוונים למה שאנחנו אומרים.

מירי רגב: קרי שבימים האלה יהודים יעלו להר.

מירי רגב: יהיו הפרות סדר, מי שמתפרע, יכנס לכלא.

<מיכאל פואה: שהשערים יסגרו - - -

מירי רגב: דרך אגב, גם אם יהודי.

מירי רגב: כולל פואה, שיעלה להר ויעשה שם פרובוקציה, לא יהיה בהר.

מירי רגב: אבל לא יכול להיות מצב – תקשיב, המצב הוא בלתי הגיוני.

<מיכאל פואה: שיסגור תשעה שערים וישאיר שער אחד פתוח.

מירי רגב: אני אומרת, ריבונו של עולם, אנחנו רוצים להגיע למצב שיהודים ומוסלמים יוכלו לעלות להר.

מירי רגב: המוסלמים עולים, מתפללים באל-אקצא.

מירי רגב: היהודים רוצים לעלות לרחבת ההר, רק לבקר ברחבת ההר.

טלב אבו עראר: באנו לשמוע הרצאה היום?

מירי רגב: עזוב עכשיו - - -

טלב אבו עראר: באנו לשמוע הרצאה היום?

טלב אבו עראר: באמת.

טלב אבו עראר: תאפשרי לנו לדבר, למה הרצאה?

מירי רגב: שניה, טלב.

מירי רגב: אני אתן לך תיכף לדבר, אתה ראשון הדוברים.

מירי רגב: נוצר מצב היום שעל-פי מדיניות הממשלה – בעצם, יש הנחיית ממשלה, ומי שקובע אותה זו המשטרה.

מירי רגב: במקום שהמשטרה תעשה את הכול כדי שמדיניות הממשלה תיאכף כראוי, אתם לא עושים את זה.

מירי רגב: ועל זה אנחנו נביא את השר.

<אבי ביטון: לא, אני לא מסכים אתך.

מירי רגב: אתה לא מסכים איתי?

מירי רגב: אני אביא את הפירוט של כל האירועים שיש פה, ואם אתם לא תגידו אמת, אז זה יהיה עוד יותר גרוע.

מירי רגב: נביא את כל האירועים שהיהודים, באופן קבוע – אתה יודע מה?

מירי רגב: אני רוצה לסגור עוד דבר.

מירי רגב: אני לא רוצה שעל-פי הערכות מצב תסגרו יותר את ההר.

מירי רגב: לא רוצה.

מירי רגב: רק אם תהיה אינתיפאדה שלישית.

מירי רגב: אתה צריך לאפשר בין 10:00-08:00 - - -

טלב אבו עראר: היא מחליפה את ראש הממשלה.

מירי רגב: סליחה רגע, אני רוצה להבין, אתה צריך לאפשר בין 10:00-08:00 - - -

טלב אבו עראר: היא תחליף את נתניהו.

מירי רגב: בעזרת ה'.

מסעוד גנאים: את מאיימת.

מירי רגב: תאמין לי, אני אקבל החלטות טובות גם לכם.

טלב אבו עראר: מכאן את לא תגיעי לשם.

טלב אבו עראר: מכאן את לא תגיעי לשם.

מירי רגב: גם לכם.

מסעוד גנאים: אחרית הימים.

טלב אבו עראר: כך את לא תגיעי לשם בטוח.

מסעוד גנאים: אחרית הימים.

טלב אבו עראר: את יוצרת פרובוקציה, וכך את לא תעלי לשם.

טלב אבו עראר: לא תגיעי.

מירי רגב: אני שואלת שאלה פשוטה: מדוע בימים הקבועים ליהודים ובארבע שעות – כמה, יהודה?

יהודה גליק: שלוש שעות וחצי בבוקר ושעה בצהריים.

מירי רגב: שלוש וחצי בבוקר - - -

יהודה גליק: לא, סליחה, שעתיים וחצי בבוקר ושעה בצהריים.

מירי רגב: שעתיים וחצי בבוקר ושעה בצהריים.

מירי רגב: זאת אומרת, בסך הכול שלוש שעות וחצי ביום המשטרה לא מסוגלת – לא מסוגלת – למנוע התפרעות של מוסלמים כדי לאפשר שלוש שעות וחצי ביום ליהודים לעלות בלי הפרעות.

<אבי ביטון: קודם כל, המשטרה מסוגלת והמשטרה מתמודדת בכל יום.

מירי רגב: הבנתי.

מירי רגב: אתה מתמודד עם זה נהדר כשאתה סוגר את ההר.

מירי רגב: אתה מתמודד עם זה נהדר.

מירי רגב: אתה סוגר את ההר, מה שצבא לא יכול לעשות עם החיזבאללה.

<אבי ביטון: הסמכות בחוק נתונה למשטרת ישראל, אם את רוצה לשנות את זה, תעשי את השינוי בחקיקה.

מירי רגב: מאה אחוז.

מירי רגב: תודה רבה לך.

מירי רגב: חבר הכנסת טלב, בבקשה.

מירי רגב: אתה ראשון הדוברים.

מירי רגב: מה שקורה פה זה פשוט ביזיון.

מסעוד גנאים: אני חייב ללכת.

מירי רגב: גנאים, תקשיב יקירי, רשימת הדוברים של הח"כים היא כזו: טלב, דוד צור, חבר הכנסת פייגלין וגנאים.

מירי רגב: אם יש מישהו שרוצה להחליף עם מישהו, הוא מוזמן.

מסעוד גנאים: כן, אני חייב ללכת לוועדת חינוך.

מירי רגב: טלב, בקיצור, זה בסדר?

מסעוד גנאים: בדרך כלל אני מדבר שתי דקות או שלוש דקות.

משה זלמן פייגלין: אני גם הולך לשם.

דוד צור: גם אני הולך לוועדת החינוך.

מירי רגב: אז חברים, משום שכולכם הולכים לוועדת החינוך, אז זאת הרשימה שלפיה הדוברים ידברו.

מירי רגב: מי שרוצה, יכול ללכת ולחזור, הדיון הזה הוא עד 10:00.

מירי רגב: יש לנו עוד הרבה מה לדבר וללבן, כי אחרי הדיון הזה יהיה פה רק השר והמפכ"ל בנושאים האלה.

מירי רגב: גם אם צריך להביא אותם בהנחיה של גורם משפטי.

מירי רגב: אני גמרתי לקבל תירוצים על זה שבימים ובשעות שמותר ליהודים – שלוש שעות וחצי ביום – המשטרה לא מסוגלת לאפשר להם לעלות להר.

מסעוד גנאים: את ממשיכה בהצגת אתמול כנראה.

מירי רגב: חבר הכנסת טלב, בבקשה.

מסעוד גנאים: הסתיימה אתמול ההצגה.

מסעוד גנאים: אני לא השתתפתי.

מירי רגב: שבגלל שאתה לא מגיע לדיונים - - -

מסעוד גנאים: לא השתתפתי אתמול.

מירי רגב: בגלל שאתה לא מגיע בכלל גם לדיונים בוועדת הפנים, מה שאני לא יכול להגיד על טלב, אז אתה יכול רק להעיר הערות מתוקף השערות ולא מתוקף ידע.

מירי רגב: טלב, בבקשה.

מסעוד גנאים: לא, אני יודע.

טלב אבו עראר: טוב, חברים, קודם כל, עצם העובדה שמי שפתח את הישיבה היום הוא האדון המכובד שיושב מולי, אפשר להבין שהעמותות הקיצוניות הגזעניות הן שדוחפות את חברי הכנסת כמו פייגלין וכמו רגב.

טלב אבו עראר: אני רוצה להתייחס להצגה של אתמול.

טלב אבו עראר: האמת היא שאני יכול להעיד שגברת מירי רגב הייתה רקדנית אתמול במליאה, אבל, לצערי, רקדנית גרועה, לא טובה.

מירי רגב: רקדתי לא טוב?

טלב אבו עראר: היא התחילה להגיד לַא, לַא, לַא, לַא, לַא.

טלב אבו עראר: אומרים: "לא אִלַהַ אלא אללה, ומחמד רסול אללה".

מירי רגב: "לא עילה ועילה אלא אללה ומחמד רסל אללה".

טלב אבו עראר: עכשיו את מוסלמית.

מירי רגב: אבל אני רוצה להגיד: "שמע ישראל, ה' אלוהינו ה' אחד".

מירי רגב: זה מה שאני רוצה להגיד.

טלב אבו עראר: תקשיבי, בכך שאת אמרת את זה, את התאסלמת, את יודעת?

מירי רגב: רק אם עומד מולי קאדי.

טלב אבו עראר: שתביני.

טלב אבו עראר: זה לא כבוד בשבילי שתהיי מוסלמית, אבל בסדר.

מירי רגב: אל תדאג, גם אם תתחנן אני לא אהיה.

טלב אבו עראר: תקשיבי, בהצגה של אתמול הייתה ממש תחרות בקואליציה.

טלב אבו עראר: כל אחד נאם ורצה להקצין כדי לצבור הון פוליטי, כדי להופיע בתקשורת.

טלב אבו עראר: עכשיו גם בישיבה הזו, רוב הנוכחים נגד המשטרה.

טלב אבו עראר: המשטרה לא צריכה שמישהו יגן עליה, אבל, לצערי, יושבת-ראש הוועדה מתנפלת על המשטרה בצורה הזו, שהם אוכפים חוק, שהם רוצים לשמור על הסטטוס קוו.

טלב אבו עראר: הרי את חברה בקואליציה, גברת מירי רגב, וגם פייגלין, שיודע בוודאות – אתם כולכם יודעים, אתם חברים בממשלה, יודעים מה עמדת הממשלה.

טלב אבו עראר: אתם יודעים שהסטטוס קוו לא ישתנה שם במסגד אל-אקצא.

טלב אבו עראר: אתם יודעים את זה, אבל מה?

טלב אבו עראר: בחרתם לנאום ולעשות הצגות, ועכשיו גם ההצגה הזו – אני לא יודע אם היא משודרת או לא – כדי לצבור הון פוליטי.

טלב אבו עראר: מי שמתכוון להתקדם בתפקידו או להגיע לחלום מסוים, לא בפרובוקציות, לא על דמם של אחרים.

טלב אבו עראר: הרי הדברים שאתם עושים – הדיונים הרצופים, שבכל שבוע, מה שמעסיק את מירי רגב – היא לא ישנה בלילה אצל בעלה, אלא חולמת איך להגיע מחר לכנסת לדון בהר הבית.

טלב אבו עראר: זה לא הר הבית, את הר הבית תחפשו במקום אחר.

טלב אבו עראר: זה מתחם מסגד אל-אקצא, "אל-מסג'ד אל-אקצא אל-מבארכ".

טלב אבו עראר: רציתם או לא רציתם, זה המסגד של - - -

מירי רגב: אני לפחות ישנה עם בעל אחד, לא כמוך, עם ארבע נשים.

טלב אבו עראר: היית מתה.

מירי רגב: ארבע נשים.

מירי רגב: ארבע נשים.

מירי רגב: גם בזה נטפל.

מירי רגב: בפוליגמיה גם נטפל.

טלב אבו עראר: אל תביאי אותי לדבר שטויות, באמת.

מירי רגב: מה אתה רוצה?

מירי רגב: אתה דיברת על בעלי, אמרתי לך אתה ישן עם ארבע נשים.

מירי רגב: מה אני אגיד לך?

מירי רגב: הבדואים חיים כמו שיח'ים.

טלב אבו עראר: זו לא בדיחה.

טלב אבו עראר: אתם גורמים להבערת האזור, לפגיעה ממש קשה בכל הסכמי השלום במזרח התיכון.

טלב אבו עראר: אתם מקוממים מיליארד וחצי מוסלמים בעולם.

טלב אבו עראר: הרי לא יישארו גבולות אפילו אם תהיה פגיעה במסגד אל-אקצא.

טלב אבו עראר: ואת ככה, על ח'פיף, את ופייגלין – תשרתו את הבוחרים שלכם בדברים שהם חינוכיים, מהותיים, לא בהצגות.

טלב אבו עראר: לא בהצגות.

טלב אבו עראר: מסגד אל-אקצא הוא של המוסלמים, לא של היהודים.

טלב אבו עראר: בנוסף לזה, הרבנות הראשית – הרי אדם דתי כמו פייגלין חובש כיפה, יש לו רבנים, רבנות עליונה, שאמרו בפה מלא שאסור ליהודים אפילו להיכנס למסגד אל-אקצא.

טלב אבו עראר: אסור - -

מירי רגב: אבל אנחנו לא רוצים להיכנס למסגד, רק לרחבת הר הבית.

טלב אבו עראר: - - ככה אמרו אתמול גם בכנסת.

טלב אבו עראר: ככה אמרו.

טלב אבו עראר: כל המתחם, 140 דונם, לא להיכנס לשם.

טלב אבו עראר: תחכו עד שיבוא המשיח, גם אני מוכן לחכות עד שיבוא המשיח.

טלב אבו עראר: אל תיכנסו.

מירי רגב: טוב, מאה אחוז.

יהודה גליק: אדוני חבר הכנסת, אנחנו לא - - -

מירי רגב: יהודה, יהודה, יהודה.

מירי רגב: יש לך עוד מה להגיד, חבר הכנסת טלב?

מירי רגב: בבקשה.

טלב אבו עראר: ולכן השלום הוא הדרך לפתרון הסכסוך - -

יהודה גליק: זריקת אבנים - - -

טלב אבו עראר: - - ולא הכיבוש.

טלב אבו עראר: מסגד אל-אקצא נמצא בשטח כבוש.

טלב אבו עראר: הריבונות שלו, תרצה או לא תרצה, פייגלין, תישאר ירדנית, "רצבאן ענכ".

טלב אבו עראר: "רצבאן ענכ" תישאר ירדנית.

טלב אבו עראר: תגיש אלף הצעות, זה לא יעזור לך.

טלב אבו עראר: עמדת הממשלה ברורה, ואמרה לך שגם לא תהיה הצבעה.

טלב אבו עראר: חבל על הזמן שאיבדת אתמול, אבל לא חבל על הזמן כי אתה רצית הצגות, רצית תקשורת.

טלב אבו עראר: רצית תקשורת והבאת כמה אנשים ביציע שישבו והסתכלו ושמעו אותך.

טלב אבו עראר: כל הכבוד, מרצה ממש – כל הכבוד למרצה כמו פייגלין.

טלב אבו עראר: רציתי רק לשאול שאלה את המשטרה: למה כשמוסלמים נכנסים למסגד אל-אקצא מבקשים מהם תעודת זהות ולוקחים להם אותן עד שהם מסיימים להתפלל וחוזרים לקחת את תעודת הזהות?

טלב אבו עראר: אפילו יש כאלה שהתלוננו – נשים במיוחד – שהן חוזרת לשער שנכנסו ממנו ולא מוצאות את העודות שלהן שם.

טלב אבו עראר: מעבירים אותה לשער אחר.

טלב אבו עראר: על זה רציתי לקבל תשובה, אם אפשר.

מירי רגב: אוקיי.

מירי רגב: נא לרשום את השאלות ונציג המשטרה - - -

טלב אבו עראר: לא, אפשר שיענה עכשיו בזמן שלי.

מירי רגב: לא, לא, לא, הוא עונה על כל השאלות במרוכז.

מירי רגב: חבר הכנסת דוד צור, בבקשה.

דוד צור: התבטאתי כבר בעבר בעניין הזה של ערבוב מושגים של שאלות של ריבונות, של ביטחון הציבור, של פוליטיקה ושל מדיניות.

דוד צור: אנחנו עושים סלט אחד מהכול ומפילים על הראש של המשטרה.

דוד צור: אני לא פה רק כמגן המשטרה, אני רוצה שנעשה סדר לעצמנו.

דוד צור: אתמול שמעתי בדיון – אני חייב לומר, גם עמדתך הייתה ברורה ונחרצת, ובטח עמדתו של חבר הכנסת פייגלין, שמדבר על זה בצורה ברורה שהוא היה רוצה לשנות סדרי עולם בתחום של הריבונות.

דוד צור: וזה נושא של מדיניות שהממשלה – ורק הממשלה – הייתה צריכה לבוא עם זה לכנסת, ואז אפשר לשנות מדיניות.

דוד צור: מכיוון שלא שינינו כלום מה-7 ביוני – מתי זה היה בדיוק?

דוד צור: כדי שנדייק.

דוד צור: זה היה ב-7 ביוני 67'?

דוד צור: לא, לקראת הסוף.

דוד צור: אז אני אומר, בסוף, לא שונתה המדיניות הזאת, אולי בשוליים.

דוד צור: ולכן כל הקיתונות שמפילים פה על המשטרה הן בתחום הטקטי.

דוד צור: כולם פה נהיו מפקדי משטרה בכירים, מיהודה גליק, ושמעתי אותך, אדוני, עם התחקירים שלך, שאתה מגיע, ויש לך כבר עצות – איזה שער לסגור, מתי, כמה, למה.

דוד צור: וטלב אב-עראר אומר למשטרה עשרה שוטרי יס"מ נוספים נכנסו, ואז זה מיד מצדיק זריקות אבנים – לא אמרת את זה, אבל אני לכאורה עושה אינטרפרטציה.

דוד צור: מה זאת אומרת?

דוד צור: האחריות לביטחון הציבור הייתה ונשארה לפתחה של המשטרה, נקודה.

דוד צור: מי שרוצה להיכנס לשיקול הדעת של המשטרה, אם הר הבית נסגר וכן הלאה, ועל הגב הזה לשנות סדרי עולם – לא.

דוד צור: אז עם כל הכבוד, המשטרה פותחת וסוגרת לסירוגין את ההר לדקות, פעמים שעות - -

מירי רגב: וימים.

דוד צור: - - ובאופן נדיר לימים שלמים.

דוד צור: נדיר.

מירי רגב: זה לא נדיר.

מירי רגב: תקשיב, זה לא נדיר.

יהודה גליק: זה לא נכון, זה פעם אחר פעם.

מירי רגב: זה לא נדיר.

דוד צור: מכיוון שהנושא גם - - -

מירי רגב: אנחנו נגיש בג"ץ על המשטרה, עם כל הרשימה של שלושת החודשים - - -

דוד צור: זה לא ראוי שהכנסת - - -

מירי רגב: ראוי, ראוי, ראוי.

מירי רגב: אם המשטרה לא מבצעת את תפקידה, זה ראוי.

דוד צור: שחברת כנסת ויושבת-ראש ועדת הפנים תגיש בג"ץ - -

מירי רגב: בוודאי.

דוד צור: - - כדי - - -

מירי רגב: אם המשטרה תמשיך לפעול בצורה שרירותית - - -

דוד צור: לא, יש לך סמכות.

מירי רגב: יש לי סמכות, ולכן אני מנצלת את הסמכות.

מירי רגב: יגיעו לכאן המפכ"ל והשר ויסבירו את זה.

דוד צור: זה בסדר גמור.

דוד צור: מפקד המחוז, המפכ"ל – הם יכולים לבוא.

דוד צור: אני חושב שזה אפילו מבזה אותנו כגוף – את יושבת-ראש ועדת הפנים, מסמכותך לקבל דיווח מהממשלה - - -

מירי רגב: מקבלים דיווח.

מירי רגב: הדיווחים שלהם, מה לעשות - - -

דוד צור: את לא צריכה את בג"ץ באמצע.

דוד צור: את לא צריכה את בג"ץ שיסייע לך בעניין הזה.

מירי רגב: הדיווחים שלהם לא נותנים מענה.

מירי רגב: הדיווחים שלהם הם כיסוי, עלה תאנה, לכך שהמשטרה כנראה לא תעמוד - - -

דוד צור: אז את צריכה את בג"ץ, מירי?

מירי רגב: אני לא יודעת מה - - -

דוד צור: אז את לא צריכה את בג"ץ.

מירי רגב: אנחנו נפעל בכל האמצעים כדי שהמשטרה תבצע את תפקידה, או להחליף את האחריות על ההר.

דוד צור: אוקיי.

דוד צור: אני רוצה להמשיך במה שאני אומר.

דוד צור: לכן אני אומר, הרצון להפוך את המשטרה לשק חבטות ודרכה לשנות את המדיניות – אמרנו כבר מזמן, זה הולך רק למקום אחד, וצריך להפנות את האצבע לשם.

דוד צור: המדיניות, חד- - -

מירי רגב: לא, לא, דוד, אתה יודע מה?

מירי רגב: אני רוצה להגיד לך - - -

דוד צור: רגע, אני יכול להגיד גם משהו שאת לא מסכימה אתו.

מירי רגב: רגע, אני רוצה להגיד לך משהו.

מירי רגב: אני מסכימה אתך שצריך לעשות הפרדה בין הריבונות לבין מימוש החלטת הממשלה.

מירי רגב: אני לא מתעסקת עכשיו עם הריבונות.

מירי רגב: אתמול דיברנו על הריבונות, מה שאנחנו רוצים.

טלב אבו עראר: למה דיברתם?

דוד צור: למה לא באת לשמוע?

מירי רגב: שניה רגע, דוד.

מסעוד גנאים: שמענו.

מירי רגב: דוד, תקשיב.

מירי רגב: במליאה דיברנו על הריבונות ולמה אנחנו רוצים להגיע.

מירי רגב: אבל פה, בוועדה הזאת, אנחנו מדברים על דברים ענייניים.

מירי רגב: מה זה אומר דברים ענייניים?

מירי רגב: השר לביטחון פנים בעבר, יחד עם ממשלת ישראל, קיבלו החלטה.

דוד צור: הייתי שם, מירי, תאמיני לי, אני מכיר את ההחלטה של צחי הנגבי.

מירי רגב: יפה, דוד, אבל מה קורה?

דוד צור: אבל זה לא דומה.

מירי רגב: אבל, דוד, המשטרה לא מאפשרת ליהודים לעלות להר הבית.

דוד צור: אני חושב שאת טועה.

מירי רגב: לא מאפשרת, נקודה.

דוד צור: אני חושב שאת טועה.

דוד צור: אני חושב שאת טועה.

מירי רגב: אז אני אראה לך את רצף האירועים ותראה אותם.

מירי רגב: אי-אפשר להגיד לא ראיתי, לא שמעתי.

מירי רגב: אי-אפשר.

מירי רגב: המשטרה לא מאפשרת ליהודים לעלות להר הבית שלוש שעות וחצי מסכנות ביום.

מירי רגב: לא מסוגלת המשטרה לעשות.

מירי רגב: זהו.

מירי רגב: זה הנושא.

מירי רגב: לא הנושא על ריבונות, לא הנושא על ירדן, לא נושא על כלום, רק על זה.

מירי רגב: מדוע המשטרה לא מסוגלת שלוש שעות וחצי לאפשר ליהודים לעלות להר הבית?

מירי רגב: זהו.

טלב אבו עראר: תני לו להמשיך, כמה את מדברת היום?

דוד צור: אני חושב שאת טועה.

דוד צור: אני חושב שאנשים מטעים את הוועדה, בכל הכבוד הראוי.

דוד צור: בסמכותה של המשטרה לסגור ולפתוח לסירוגין, על-פי ראות עיניה, בהקשר של ביטחון הציבור, לא בהקשרים אחרים.

דוד צור: ואת זה היא עושה.

דוד צור: יכול למצוא חן בעיני-, יכול לא למצוא חן בעיני-.

דוד צור: אגב, היא לא עושה את זה רק בהר הבית, היא עושה את זה גם במגרש כדורגל, להבדיל, או באירועים המוניים תחת כיפת השמיים, כי זו אחריותה, נקודה.

דוד צור: מכיוון שהאחריות לא מתחלקת בעניין הזה, אז אפשר, על ציר הפיקוד – מהשר לביטחון פנים להגיע עד לאבי ביטון, שעושה עבודה מדהימה לדעתי, במקום סופר-רגיש.

דוד צור: כל העולם ואחותו על הגב שלו, והעיניים נשואות עליו.

דוד צור: לגבי הנושא של ההחלטה של צחי הנגבי.

דוד צור: אולי כדאי פעם אחת לשים את זה על השולחן.

דוד צור: ההר היה סגור בעקבות האירועים החמורים שהיו בפריצת האינתיפאדה השנייה מ-29 בספטמבר – רובי, אני טועה?

דוד צור: 29 בספטמבר 2000 ועד להחלטתו האמיצה של צחי הנגבי - - -

מירי רגב: היום אתה רואה מישהו אמיץ כזה במשטרה או בביטחון פנים שמקבל כאלה החלטות?

דוד צור: קודם כל, זה תפקידו כשר לעשות את הערכת המצב הזאת.

מירי רגב: אבל אני לא ראיתי הרבה שרים כאלה.

דוד צור: אני אומר לך שהשר עוזי לנדאו לפניו עשה הערכות מצב דחופות ביותר כדי לפתוח את ההר למבקרים, ובסופו של דבר, אחרי העברת המקל לצחי הנגבי, התקבלה ההחלטה הזאת, וזו החלטה אמיצה.

דוד צור: מהיום ההוא ועד היום ההר פתוח למקרים.

דוד צור: זה הכלל.

מירי רגב: בכותרת.

דוד צור: זה הכלל.

מירי רגב: בכותרת, בטקטיקה לא.

דוד צור: עוד פעם, ואני מתעקש לומר את זה, זה הכלל.

דוד צור: ממנו אפשר עכשיו לגזור למטה ולומר כמה פעמים ולמה, את זה אפשר לבדוק.

דוד צור: הערה אחרונה, ואת זה אני אומר דווקא לחברי במשטרה, אני כן סבור – ואני אמרתי לכם את זה בעבר, אני גם נקטתי בעמדה הזאת כשהייתי בארגון – יש פעמים שחייבים לסגור את ההר לכולם.

דוד צור: במקום שההתפרעויות - - -

מירי רגב: שהמשטרה תסגור לכולם?

דוד צור: הדבר היחידי שאני מסכים עם יושבת-ראש הוועדה – היום, בדרך כלל אנחנו מסכימים על הרבה דברים – בזה.

דוד צור: במקום שרמת ההתפרעויות הגיעה למצב שבו אנחנו מרגישים שהסכנה היא בעיקר אמנם למבקרים, גם כצעד טקטי מבצעי, אבל גם כצעד ענישה.

דוד צור: עם כל הרצון לשמור על ההר פתוח, צריך להיות פה סוג של מאזן אימה.

דוד צור: זאת אומרת, בסוף צריך להיות מחיר לחוסר השליטה של הווקף באנשים - -

מירי רגב: ושל המשטרה במה שקורה.

דוד צור: - - ששם הוא מאפשר להם לינה בלילה, היערכות לבוקר, ובסופו של דבר, התפרעויות בזמן העלייה.

דוד צור: ולכן, עם כל הצער שזה יכול לעשות, סגירה של ההר ליום-יומיים היא גם כן מהלך דרמטי אמנם, אבל צריך לעשות אותו, לכולם.

טלב אבו עראר: יום-יומיים?

מירי רגב: כן.

טלב אבו עראר: אתה נורמלי?

דוד צור: לכולם.

מירי רגב: כן.

מירי רגב: לכולם.

מירי רגב: אם יש התפרעות, לכולם.

טלב אבו עראר: זה מוגזם.

דוד צור: אל תאיימו עלינו, מה יהיה?

דוד צור: מלחמת עולם שלישית?

טלב אבו עראר: למה לסגור?

מירי רגב: ככה.

מירי רגב: ככה.

מירי רגב: שלא יסגרו.

מירי רגב: ככה.

טלב אבו עראר: - - - שלי.

דוד צור: אז לא להתפרע במסגד.

מירי רגב: נכון.

דוד צור: שתהיה שליטה.

מירי רגב: נכון.

<קריאות: - - -

מירי רגב: רגע.

מירי רגב: כמו שאמרתי בהתחלה, אני מודה לך – שקט שיהיה פה.

מירי רגב: אני מודה לך על ההצעה הזאת.

מירי רגב: אני חושבת שזאת הצעה טובה.

מירי רגב: אני רוצה להגיד את זה לפני שטלב הולך, אני אסכם את זה בסוף.

מירי רגב: בגלל שאין לנו הסכמות עם המשטרה – ולצערי, אני לא יכולה לקבל את זה שכל הדיווחים פה הם שקריים, זאת אומרת שכל הדיווחים של היהודים הם שקריים ושכל מה שהמשטרה אומרת הוא אמת.

מירי רגב: כנראה שהאמת היא איפשהו באמצע.

מירי רגב: אני אקים צוות של הוועדה, שבמשך שלושה חודשים יגיע להר ויבדוק מה קורה בהר.

מירי רגב: אני כבר אומרת לך, אתה כנראה תהיה יושב-ראש הצוות.

מירי רגב: הצוות הזה יבדוק מה קורה בהר.

מירי רגב: אני אוסיף לצוות הזה גם מישהו מהצבא לשעבר ועוד מישהו.

דוד צור: בתנאי שטלב יהיה אתי.

מירי רגב: בבקשה, אין לי בעיה שטלב יהיה אתך.

מירי רגב: אם המשטרה לא יודעת לתת מענה, פתרון הולם, עם הרתעה, אנחנו נדאג לזה שזה יהיה.

טלב אבו עראר: בוא נסכים שהמשטרה תעשה את העבודה וזהו.

מירי רגב: אני אודיע לצוות הזה, אני אתן לו מינוי מסודר.

מירי רגב: נצביע על הצוות הזה בוועדה.

מירי רגב: הגיעו מים עד נפש מבחינתי.

טלב אבו עראר: לאן את רוצה להגיע?

מירי רגב: נתתי הזדמנות למשטרה, הבהרתי את זה בצורה יפה.

מירי רגב: חבר'ה, אל תשנו מדיניות.

מירי רגב: אתם כל היום מספרים לי על שינוי – אל תשנו מדיניות, רק תתנו ליהודים לעלות שלוש שעות וחצי להר.

מירי רגב: כל הזמן סיפורים.

מירי רגב: מהדוח, היינו בדוח החסוי – דוד - - -

דוד צור: אני מקשיב.

מירי רגב: תקשיב כמה שעות חיכו אנשים.

מירי רגב: 13 בנובמבר, קבוצה של נשים מדווחות: חיכינו מעל שעה.

מירי רגב: 17 בנובמבר: עברנו שעה של השפלות.

מירי רגב: 19 בנובמבר: כך וכך.

מירי רגב: 15 בינואר – די כבר.

מירי רגב: כמה אפשר?

מירי רגב: מספיק.

מסעוד גנאים: מי חיבר את הדוח?

מסעוד גנאים: מר גליק, אתה?

יהודה גליק: כן, אני חיברתי.

יהודה גליק: אני מורה דרך מוסמך.

מירי רגב: דוד, תודה לך על גם הגיבוי בעניין הזה שההר צריך להיסגר לכולם.

מירי רגב: חבר הכנסת פייגלין, בבקשה.

מירי רגב: לאחר מכן, חבר הכנסת גנאים.

מירי רגב: מה אני יכולה לעשות?

משה זלמן פייגלין: תודה רבה, גברתי.

משה זלמן פייגלין: קודם כל, אני מרגיש צורך לברך אותך על העמידה האיתנה - -

טלב אבו עראר: אתמול היא בירכה אותך.

משה זלמן פייגלין: - - בכל הנושא של הר הבית.

משה זלמן פייגלין: האמת היא שאני לא מבין כיצד את מבליגה על העלבונות האישיים שמוטחים בך, כולל הבוקר, בנושא הפרטיים ביותר.

משה זלמן פייגלין: אני לדבר הזה לא הייתי מגיב - - -

מירי רגב: יש דברים שחבל להתייחס אליהם.

משה זלמן פייגלין: שתהיי בריאה.

משה זלמן פייגלין: אני חושב שכל מה שאמרת הוא אמת, מידיעה בשטח, דוד.

משה זלמן פייגלין: מידיעה בשטח.

משה זלמן פייגלין: יצוק בסלע.

משה זלמן פייגלין: זה המצב.

משה זלמן פייגלין: כולל הביקורת הקשה כלפי המשטרה.

משה זלמן פייגלין: אני חייב להוסיף כאן שצריך גם לומר מילה טובה למשטרה.

משה זלמן פייגלין: אני עליתי להר לפני שבוע, פגשתי שם את אבי.

מירי רגב: תיזהר לעשות משהו ששוב לא ייתנו לך לעלות להר.

מירי רגב: תתנהג יפה.

מסעוד גנאים: מותר לשאול שאלה?

מסעוד גנאים: מותר לשאול, מר פייגלין?

מירי רגב: לוועדת הפנים עוד לא אפשרו לעלות.

מירי רגב: אבל אולי אחריך.

מירי רגב: ועדת הפנים עוד לא קיבלה את הזכות כוועדה מפקחת על מקומות קדושים להגיע להר הבית.

משה זלמן פייגלין: את גונבת לי את המילים מהפה.

מירי רגב: ממתינים.

מירי רגב: בעניין הזה אני ממתינה לאישור משטרה.

משה זלמן פייגלין: זה הדבר הראשון שאני רוצה לומר.

מסעוד גנאים: גברתי היושבת-ראש, אחרי שהתאסלמת, מותר לשאול אותו שאלה?

מירי רגב: בבקשה.

מירי רגב: פייגלין, בבקשה.

משה זלמן פייגלין: כשאני אסיים, ברשותך.

מסעוד גנאים: לא, בקשר למה שנכתב.

משה זלמן פייגלין: אני רוצה לברך את משטרת ישראל – מעבר לכל הביקורת המוצדקת שמושמעת כאן – שאפשרה את עלייתי המסודרת בשבוע שעבר.

משה זלמן פייגלין: לקרוא מכאן, אבי, לכל מקבלי ההחלטות במשטרה לאפשר לא רק לי באופן אישי, אלא גם ועדת הפנים ביקשה לעלות כבר לפני קרוב לשנה.

משה זלמן פייגלין: לא יכול להיות שגוף סטטוטורי של הכנסת, שאמור לפקח, לא עולה להר.

משה זלמן פייגלין: זה דבר שלא יעלה על הדעת.

משה זלמן פייגלין: הנה, הוכחתם שאפשר לעשות את זה איתי, אפשר לעשות זה - - -

מירי רגב: ולא קרתה אינתיפאדה.

מירי רגב: עלית להר והשמיים לא נפלו, ואפילו המשטרה הצליחה להשתלט על מה שקרה בשטח, לא יאומן.

מירי רגב: בלי צה"ל ובלי מג"ב, ואו.

משה זלמן פייגלין: היה נינוח ורגוע.

מירי רגב: פשוט מדהים.

משה זלמן פייגלין: לוקח לי זמן כי מפריעים לי.

משה זלמן פייגלין: נינוח, רגוע ומקצועי.

משה זלמן פייגלין: אין ספק שאתם מסוגלים לעשות את זה, ואנחנו מצדיעים לכם.

משה זלמן פייגלין: בבקשה אפשרו, בכל הדיונים התיאורטיים שמתנהלים פה, לסקור את השטח.

טלב אבו עראר: מה המטרה?

<אבי ביטון: אנחנו מסוגלים.

<אבי ביטון: אני רוצה לחדד את הנקודה.

מירי רגב: אני אאפשר לך לדבר, תאמין לי.

<אבי ביטון: ביום שישי, מיד אחרי שמר פייגלין עלה, פרצו הפרות סדר חמורות בשטח הר הבית.

<אבי ביטון: אני רק רוצה לחדד את העניין - - -

מירי רגב: ובכל זאת השארתם את ההר פתוח כשפרצו המהומות למוסלמים.

משה זלמן פייגלין: עכשיו אני רוצה לומר משהו, אבי, במיוחד לך, ואני לא אומר את זה כביקורת, אלא אני אומר את זה לך ולכל עם ישראל.

משה זלמן פייגלין: אמרתי גם באין ספור ראיונות אתמול שהיו לי עם חברי הכנסת ממרצ ומהשמאל.

משה זלמן פייגלין: ישנה איזושהי הנחת יסוד שעליית היהודים להר הבית, או הדרישה לשוויון זכויות לתפילה בהר הבית, או חלילה וחס לעגן במציאות את הריבונות כביכול של ישראל בהר הבית, גוררים אלימות ופיצוצים.

משה זלמן פייגלין: למעשה, הם יוצרים פחד נוראי.

משה זלמן פייגלין: כולם מפחדים.

משה זלמן פייגלין: שמענו אתמול מעל בימת הכנסת" חבית חומר נפץ, פירומנים, פרובוקטורים וכולי וכולי.

טלב אבו עראר: זה נכון.

משה זלמן פייגלין: ודאי שזה נכון.

משה זלמן פייגלין: אין לי ספק שאתה סובר כך.

טלב אבו עראר: זה נכון במאה אחוז.

טלב אבו עראר: אבל אתה עדיין לא - - -

<קריאה: - - -

מירי רגב: סליחה, לך אין זכות התפרצות, רק לחברי הכנסת.

טלב אבו עראר: רק - - - להביא את זה.

טלב אבו עראר: אתה לא הגעת לרמת האחריות בכלל.

משה זלמן פייגלין: טלב, אני לא הפרעתי לך לדבר.

טלב אבו עראר: כמו ילדים קטנים.

משה זלמן פייגלין: אני באמת לא הפרעתי לך.

טלב אבו עראר: תתעסק בדברים חשובים יותר, עזוב.

משה זלמן פייגלין: נכון לא הפרעתי לך?

טלב אבו עראר: מחפש כותרות על דברים שהם - - -

משה זלמן פייגלין: אבל אמרת את זה כבר.

דוד צור: להבדיל ממך, שכל העמדות שלך הן רק ענייניות, לא לכותרות.

טלב אבו עראר: רק מזה, תעזוב.

טלב אבו עראר: שמע לעצותיהם של אחרים.

משה זלמן פייגלין: אני באמת לא יודע לריב.

טלב אבו עראר: אתמול גם מהממשלה השמיעו לך דברים טובים.

משה זלמן פייגלין: הטענה שאני מנסה לומר כאן, רבותי, היא שלא חבית חומר נפץ כביכול יוצרת את הפחד שאני חש פה גם מהשמאל, גם מציבורים אחרים במדינה, ולצערי הרב, גם מן המשטרה, כי הנה, טרחת לציין שמיד אחרי שעליתי היו מהומות.

<אבי ביטון: לא, אבל אני אומר - - -

משה זלמן פייגלין: רק שניה.

<אבי ביטון: אני אומר את העובדות.

<אבי ביטון: צריך שהעובדות יהיו ברורות.

<אבי ביטון: העובדות צריכות להיות ברורות.

משה זלמן פייגלין: כן, כן, אני לא חולק על זה.

מירי רגב: ואין התפרעויות על ההר כשיהודים לא עולים.

משה זלמן פייגלין: אני מבקש, גברתי, שנבין - - -

מירי רגב: רציתי לשאול שאלת הבהרה את המשטרה, האם יש התפרעות על ההר רק כשיהודים עולים או שיש גם התפרעות על ההר כשיהודים לא עולים?

<מיכאל פואה: ביום שישי לא עלו.

משה זלמן פייגלין: לא, לא, לא, אני מבקש לומר משהו אחר.

<אבי ביטון: יום שישי הוא יום שמבחינתנו הוא רגיש.

<אבי ביטון: יש עשרות אלפי מוסלמים, ושם כל האמוציות מתפרצות.

יהודה גליק: אז למה לא סגרו את ההר?

מירי רגב: הבנתי.

מירי רגב: ואתה לא סוגר את ההר כשיש התפרעויות של מוסלמים?

מירי רגב: אתה לא סוגר את ההר כשיש התפרעות על ההר?

<אבי ביטון: בוודאי שאני סוגר.

<אבי ביטון: בוודאי שאני סוגר.

מירי רגב: בוא נשמע כמה פעמים אתה עושה את זה.

<אבי ביטון: כשיש מידע מודיעיני על הפרות סדר, אנחנו מגבילים את גיל המתפללים, ודיברתי על זה לפני כן.

משה זלמן פייגלין: אני מבקש לומר משהו אחר.

משה זלמן פייגלין: לא חבית חומר נפץ כביכול יוצרת את הפחד.

משה זלמן פייגלין: הפחד הוא זה שיוצר ומזמין את חבית חומר הנפץ.

משה זלמן פייגלין: וזאת הנקודה, וזה מה שצריך להבין.

משה זלמן פייגלין: אני לא זוכר את הדרגה – ניצב משנה אבי, חשוב לי לשמור על כבודך – כשאתה אומר כאן שבשבי

משה זלמן פייגלין: לכם הכותל הוא קו אדום - - -

מירי רגב: אז למה הר הבית הוא לא קו אדום?

משה זלמן פייגלין: מבלי משים, אתה נגעת בנקודה.

<אבי ביטון: הקו האדום הוא מבחינת האנשים, כי יש מתפללים למטה ואנחנו צריכים להגן עליהם.

יהודה גליק: יש יהודים למעלה, צריך להגן עליהם.

משה זלמן פייגלין: זה לא משנה מאיזה בחינה, אני מסכים אתך.

<אבי ביטון: אנחנו לא נאפשר - - -

מירי רגב: המוסלמים הם לא אנשים שאתה צריך להגן עליהם?

משה זלמן פייגלין: אתה לא מבין אותי.

משה זלמן פייגלין: אבי, אני לא תוקף אותך, אני מבקש להבהיר פה נקודה מהותית.

משה זלמן פייגלין: כשאתה אומר הכותל הוא קו אדום – וזה לא משנה כרגע אם יש אנשים או אין אנשים – אתה אומר: בעניין הזה אין פחד.

משה זלמן פייגלין: וכשאתה אומר שבעניין הזה אין פחד, אז פתאום גם אין חבית חומר נפץ.

משה זלמן פייגלין: אתה שם לב?

משה זלמן פייגלין: כלומר, אני אומר לך, אבי, שאם בשבילך עמוק בתודעה של המשטרה השלוש שעות וחצי עלובות הללו, לא כולל יום שישי, היו קו אדום, לא היה פחד.

משה זלמן פייגלין: הוא לא היה פה עכשיו לצעוק.

משה זלמן פייגלין: הוא לא היה פה עכשיו להפחיד.

משה זלמן פייגלין: הרי מה הוא עושה?

משה זלמן פייגלין: הוא מאיים באלימות בצורה מתוחכמת.

משה זלמן פייגלין: למה?

משה זלמן פייגלין: כי הוא יודע שאתה מפחד.

משה זלמן פייגלין: אתה לא מפחד מאלימות - - -

טלב אבו עראר: מי שמחפש אלימות זה אתה.

<אבי ביטון: זה לא נכון.

טלב אבו עראר: אתה, בהבערת הנושא הזה, זה שיא האלימות.

משה זלמן פייגלין: הפחד - - -

מירי רגב: שקט, תנו לו לדבר.

טלב אבו עראר: זה שיא האלימות שאתה מעלה נושאים כאלה.

משה זלמן פייגלין: הפחד - - -

טלב אבו עראר: זה שיא האלימות שהוא נוהג כך.

משה זלמן פייגלין: הפחד – לא של המשטרה, של אותם חלקים בציבור הישראלי ששכחו שהר הבית הוא שלנו – הוא זה שמזמין את האלימות.

משה זלמן פייגלין: הוא לא רק מזמין אלימות בהר הבית, הוא מזמין אלימות בכל הארץ, כולל פלילית אגב.

משה זלמן פייגלין: הבעיות הפליליות הן, בין השאר, כי יש פחות ופחות מדינה.

משה זלמן פייגלין: זה משהו מהותי מאוד, הרבה מעבר למעטפת שלך באופן מקצועי, אבל דרכך אני מעביר פה מסר.

משה זלמן פייגלין: הבעיה היא הרבה מעבר להר הבית.

משה זלמן פייגלין: אותו פחד של מי ששכח שירושלים שלו גורם לנו לאבד את המדינה, בעקבות זאת לאבד שליטה על העולם התחתון, על מה שקורה בציבור הערבי ובכל מקום.

מסעוד גנאים: אולי גם משבר הדיור?

משה זלמן פייגלין: ואז זה חוזר אליכם, אל המשטרה, וידיהם קצרות מלהושיע.

משה זלמן פייגלין: אני רוצה לומר לך דוד, תשובה קצרה למה שאמרת.

משה זלמן פייגלין: אמרת שהמשטרה - - -

טלב אבו עראר: שלוש דקות ממני לקח פייגלין.

טלב אבו עראר: עשר דקות, הרצאה אולי.

משה זלמן פייגלין: כי אתם מפריעים לי כל הזמן.

מירי רגב: סיים בבקשה.

טלב אבו עראר: כשחבר כנסת ערבי מדבר, שקט, שקט, שקט.

טלב אבו עראר: תגידי לו שקט.

מירי רגב: דיברת, ולא הפרעתי לך לדבר.

טלב אבו עראר: שיפסיק עם השטויות.

מירי רגב: פייגלין, סיים בבקשה את דבריך.

משה זלמן פייגלין: נקודה אחרונה.

משה זלמן פייגלין: אני חייב להתייחס לנקודה חשובה שהעלה חבר הכנסת דוד צור, שהמשטרה לא קובעת מדיניות.

משה זלמן פייגלין: הדיון פה היום הוא לא הדיון של מי ההר וכולי, הדיון הוא לגבי התנהלות המשטרה.

משה זלמן פייגלין: אתה צודק ולא צודק.

משה זלמן פייגלין: אתה בעצמך, זמן קצר אחרי שאמרת את הדברים, קראת למשטרה לשנות מדיניות.

משה זלמן פייגלין: כלומר, בין ההנחיה העמומה של הממשלה לבין מה שמתנהל בשטח ישנו מרחב שבו - -

מירי רגב: אבל אין שם יכולת לקבל החלטות.

משה זלמן פייגלין: - - כן בפועל נוצרת מדיניות על-ידי המשטרה.

משה זלמן פייגלין: אבי, זה חשוב.

משה זלמן פייגלין: אני מדבר אליך.

דוד צור: זה בחצר של הממ"ז.

דוד צור: הממ"ז יכול לקבל החלטה.

משה זלמן פייגלין: אבל הוא לא - - -

מירי רגב: שקט, רגע, חברים.

יהודה גליק: זאת לא המדיניות שנקבעה לשוטר.

יהודה גליק: הוא אומר לך שההר היה פתוח, והוא משקר, זו לא המדיניות.

משה זלמן פייגלין: מה שאני אומר – תני לי להשלים את הנקודה הזאת.

מירי רגב: אל תדאג, אני אסכם את זה – בפגרה נעשה דיון עם השר.

יהודה גליק: זה לא נכון - - -

משה זלמן פייגלין: אני מבקש לחדד.

משה זלמן פייגלין: אני מבקש לחדד.

יהודה גליק: אי-אפשר לעבור לסדר-היום.

יהודה גליק: האיש פה אמר שההר היה פתוח אתמול.

יהודה גליק: הוא שיקר.

יהודה גליק: לא יכול להיות - - -

משה זלמן פייגלין: יהודה - - -

יהודה גליק: לא יכול להיות, זאת לא מדיניות.

יהודה גליק: זה לא הממ"ז ולא ראש ממשלה.

מירי רגב: יהודה, תודה.

משה זלמן פייגלין: יהודה, אני מבקש.

יהודה גליק: אבי ביטון שיקר פה לוועדה, ההר היה אתמול סגור, הוא אמר שהוא היה פתוח.

מירי רגב: יהודה, תודה.

משה זלמן פייגלין: זה ייבדק.

משה זלמן פייגלין: הפרטים הטכניים ייבדקו.

משה זלמן פייגלין: אבל אני רוצה לדבר על המהות.

יהודה גליק: הוא פשוט שיקר.

משה זלמן פייגלין: יהודה, עכשיו אתה מפריע לי.

מירי רגב: רק תסיים בבקשה.

משה זלמן פייגלין: אני טוען שמדיניות ישראל על הנעשה בהר הבית נקבעת גם על-ידי המשטרה, למרות שפורמלית זה לא מה שקורה, אבל הם יוצרים מציאות בשטח שהיא מקרינה החוצה ויוצרת עובדות שהופכות להיות מדיניות מדינת ישראל.

מירי רגב: נכון.

דוד צור: אבל היא במרחב ההחלטות שלהם.

מירי רגב: אבל הם לא עושים את זה.

מירי רגב: אין שם אומץ לקבל החלטות אמתיות.

משה זלמן פייגלין: משפט אחרון - - -

<אבי ביטון: זה לא נכון.

משה זלמן פייגלין: משפט אחרון.

משה זלמן פייגלין: המדיניות שהמשטרה היא זו שקובעת צריכה להיות שעליית יהודים להר הבית היא קו אדום בדיוק כמו הכותל.

מירי רגב: נכון.

מירי רגב: מאה אחוז, צודק.

מירי רגב: חבר הכנסת גנאים, בבקשה.

מירי רגב: לאחר מכן - -

משה זלמן פייגלין: אני מתנצל, אני חייב לברוח.

מירי רגב: - - תודה.

מירי רגב: שלוש דקות את, תשובת המשטרה, וסיכום שלי.

מירי רגב: על היערכות לחגים נביא את השר ואת הרמטכ"ל.

מסעוד גנאים: אני חושב שהשאלה והנושא של מסגד אל-אקצא, הרגישות והחשיבות שלו, גדולות יותר מאשר החלטת משטרה או החלטה כלשהי לבקר בו, לחסום שם, לסגור שם.

מסעוד גנאים: זו שאלה דתית ופוליטית, ויש לה השלכות בינלאומיות.

מסעוד גנאים: מבחינה פוליטית, מסגד אל-אקצא הוא בשטח כבוש.

מסעוד גנאים: מזרח ירושלים נכבשה ב-67'.

מסעוד גנאים: אתם שם בזכות הכוח הצבאי הכובש.

דוד צור: אולי שוחררה.

דוד צור: שוחררה זו גם מילה.

מסעוד גנאים: אתה אומר שוחררה, אני אומר נכבשה.

מסעוד גנאים: אני אומר שהיא נכבשה.

דוד צור: זו פוליטיקה.

מסעוד גנאים: ב-67', אמר צור, הרסתם רובע שלם, רובע המוגרבים.

מסעוד גנאים: רובע המוגרבים, הרסתם אותו.

מסעוד גנאים: האנשים שם - - -

דוד צור: אנחנו בהיסטוריה עכשיו?

דוד צור: מי פתח במלחמת 67'?

מסעוד גנאים: לא, לא, לא, לא להיסטוריה, אני מדבר עובדות.

מסעוד גנאים: כדי שפייגלין לא יאמר שאני מאיים.

מסעוד גנאים: אנחנו לא רוצים לאיים.

מסעוד גנאים: להיפך, מירי רגב מאיימת על המשטרה, וגם פייגלין מאיים על המשטרה.

מסעוד גנאים: אנחנו לא מאיימים.

מסעוד גנאים: אנחנו אומרים שני דברים – פוליטית, השטח הזה הוא כבוש.

מסעוד גנאים: ב-67' הרסתם רובע שלם, מוגרבים.

מסעוד גנאים: זרקתם את האנשים שם בגלל הכותל.

מסעוד גנאים: והיה הכותל.

מסעוד גנאים: ועכשיו אין מה להשוות, כבוד היושבת-ראש, בין המוסלמים לבין היהודים במתחם מסגד אל-אקצא.

מסעוד גנאים: כי מסגד אל-אקצא הוא מקום קדוש למוסלמים.

מסעוד גנאים: וכאשר הדוח הזה, שמי שחיבר אותו, מר גליק והעמותות הקיצוניות - -

דוד צור: אז למה הם זורקים אבנים?

מירי רגב: למה הם משחקים שם כדורגל וזורקים אבנים?

מסעוד גנאים: - - אז אני יודע מה המטרה שלהם.

יהודה גליק: - - -

מסעוד גנאים: השאלה השנייה היא שאלה דתית.

מסעוד גנאים: זה שטח ששייך למיליארד וחצי מוסלמים, שהמקום הזה הוא קדוש להם.

מסעוד גנאים: הוא בריבונות ירדנית.

מסעוד גנאים: עם זה הממשלה הישראלית הסכימה.

מסעוד גנאים: עכשיו אתם באים לשנות את הסטטוס-קוו, רוצים לשנות את זה?

מסעוד גנאים: אז אתם חייבים לשלם את המחיר.

מירי רגב: לא רוצים לשנות כלום.

מירי רגב: שלוש שעות וחצי לעלות להר.

מסעוד גנאים: ב-2000 ראש האופוזיציה שרון נכנס וגרם לאינתיפאדה.

מסעוד גנאים: עשרות יהודים וערבים נהרגו.

מסעוד גנאים: ואם מדברים על שוויון וצדק, למה לא נותנים למוסלמים להיכנס למסגד אל-אקצא?

מסעוד גנאים: תושבי הגדה המערבית יכולים להיכנס?

מסעוד גנאים: יכולים לבוא?

מסעוד גנאים: תושבי הגדה המערבית, ערבים מוסלמים, יכולים להתפלל במסגד אל-אקצא?

מסעוד גנאים: הם לא יכולים.

דוד צור: - - -

מסעוד גנאים: וגם עזה.

מסעוד גנאים: שתיים, בקשר להצקות של המתפללים המוסלמים.

מסעוד גנאים: מבחינת

מסעוד גנאים: כם, זה רק חד-סטרי, שהיהודים, מטרידים אותם.

מסעוד גנאים: היהודים לא חייבים לבוא לשם.

מסעוד גנאים: המקום לא שייך להם, זה אחת.

מסעוד גנאים: שתיים, מוסלמים וערבים, כאשר הם נכנסים למסגד אל-אקצא, מציקים להם.

מסעוד גנאים: תעודת הזהות של הערבי או הערבייה היה במקום הזה, עכשיו תלך למשטרה ותיקח את תעודת הזהות שלך, כדי להתיש אותם.

מסעוד גנאים: אני חושב, כבוד היושבת-ראש, שהנושא הזה הוא נושא רגיש, נושא שיש לו השלכות.

מסעוד גנאים: אתמול היו הפגנות בירדן.

מסעוד גנאים: אתמול הפרלמנט הירדני קרא לממשלה לנתק את היחסים עם ישראל.

מסעוד גנאים: אני לא מאיים, אבל יש כאלה שמאיימים שעכשיו העולם הערבי המוסלמי – מלחמות, אביב ערבי, מלחמות אזרחים, אז אפשר לעשות, אפשר לשנות.

מסעוד גנאים: אתם טועים.

מירי רגב: תודה רבה.

מירי רגב: יהודית דסברג, בבקשה, שלוש דקות בלבד.

מירי רגב: תשובת המשטרה בבקשה, ואז סיכום שלי.

מירי רגב: בפגרה אנחנו נתאם דיון עם השר על זה.

<יהודית דסברג: אני מארגון של נשים למען המקדש.

<יהודית דסברג: עליתי להר.

<יהודית דסברג: בזמן האחרון, אני חושבת שמאז שסגרו את ההר למשה פייגלין, יש יותר ויותר קבוצות שכביכול יושבות ולומדות בהר, וברגע שמשער המוגרבים נכנסת קבוצה של יהודים, אז הנשים האלה מתחילות לצעוק, ואז צועקים משם ומשם ומשם.

מירי רגב: ואז המשטרה סוגרת.

מירי רגב: בעיה, הפרות סדר.

<יהודית דסברג: ואז פתאום איש אחד יצא מקבוצה אחת והתחיל לקלל, ולתקוף, ולאיים וכולי.

<יהודית דסברג: ואז השוטר אומר לנו – אני מדריכה קבוצה – בואו, תזוזו, תסתלקו.

<יהודית דסברג: אז אמרתי: למה?

<יהודית דסברג: תסתכל עלינו, אנחנו אנשים טובים, אנחנו לא מתקיפים אף אחד.

<יהודית דסברג: אנחנו עומדים בשקט.

<יהודית דסברג: למה אתה מגרש אותנו?

<יהודית דסברג: הוא אלים, תגרש אותו.

<יהודית דסברג: אז הוא אומר בואו נעזוב.

<יהודית דסברג: אז אני אומרת לו: רגע, אם אני הייתי עונה לו עכשיו, נכון היית מוריד אותי מההר?

מירי רגב: היית נעצרת.

<יהודית דסברג: נכון היית מוריד אותי מההר?

<יהודית דסברג: אז למה?

<יהודית דסברג: התפקיד שלכם כמשטרה הוא לסלק את האלימות.

<יהודית דסברג: לא את הגורמים לאלימות, את האלימות.

<יהודית דסברג: המשטרה שומרת על הסדר.

<יהודית דסברג: אז מי שתוקף ואלים – אם אתם תפחדו מאלימות, אז מה אנחנו נעשה?

<יהודית דסברג: התפקיד שלכם הוא להגן על האוכלוסייה מפני אלימות.

<יהודית דסברג: אתה יודע שהם רוצים להיות אלימים, תסגור, תדלל.

<יהודית דסברג: כמו שלנו אתה מרשה רק קבוצה של חמש או רק קבוצה של 20, בבקשה, תגיד.

<יהודית דסברג: אתם מאיימים באלימות?

<יהודית דסברג: אנחנו נרשה רק לקבוצה קטנה בליווי של שוטרים כדי להגן עליהם.

מירי רגב: לא, שייסגר ההר.

<יהודית דסברג: בבקשה, אין בעיה.

<יהודית דסברג: אבל למה?

<יהודית דסברג: אני יודעת, כי הווקף שולט ולא אתם שולטים.

<יהודית דסברג: סליחה, כבוד יושבת-הראש, כשהשוטר שם ענה לי, ריחמתי עליו.

<יהודית דסברג: באמת ריחמתי עליו.

<יהודית דסברג: הוא בין הפטיש והסדן.

<יהודית דסברג: בין זה שהמדינה נתנה לווקף את השלטון במקום לבין זה שהם אחראיים על שלומנו כביכול, אבל אין להם סמכות כי הסמכות היא של הערבים.

מירי רגב: לא, יש להם סמכות.

מירי רגב: אני חושבת שאין מה לרחם על השוטר, אני חושבת שהשוטר לא מבצע את תפקידו.

מירי רגב: אני חושבת ששוטרים מסוגלים לבצע את תפקידם, ואם הם היו אומרים שלוש שעות וחצי על אפכם ועל חמתכם היהודים יכנסו, הם היו נכנסו.

מירי רגב: וברגע שיש התפרעויות בזמן של היהודים, סוגרים את ההר, אף אחד לא נכנס.

מירי רגב: אתם מתפרעים?

מירי רגב: אנחנו נראה לכם מה זו התפרעות.

מירי רגב: אבל בגלל שאין יכולת לקבל החלטות, ובגלל שהמשטרה דואגת להתפרעויות, אז זה לא קורה.

מירי רגב: ולכן ההר נסגר.

מירי רגב: לכן אני לא מרחמת על השוטרים.

מירי רגב: אני חושבת שהשוטרים לא מבצעים את תפקידם על ההר, נקודה.

<יהודית דסברג: יש להם הוראות לא לבצע את תפקידם על ההר.

מירי רגב: אז שיתפטרו מתפקידם.

מירי רגב: אם הם לא מסוגלים, שיתפטרו מתפקידם.

מירי רגב: הם לא באו רק לשמור על שלום הציבור היהודי, גם שלום הציבור המוסלמי.

מירי רגב: ואני אוודא שישמרו גם של שלום הציבור המוסלמי.

מירי רגב: וכשמוסלמי מתפרע ויכול לפגוע במוסלמי אחר, שיסגרו הכול.

מירי רגב: אין מה לעשות.

יהודה גליק: אני רוצה רק להציג - - -

מירי רגב: לא, לא, לא.

מירי רגב: לא.

יהודה גליק: לא הצגנו כלום.

מירי רגב: לא הצגת כלום, אבל הדיון עלה.

מירי רגב: מה שמשנה זו לא ההצגה, זה הדיון.

יהודה גליק: אבל יש פה כל מיני תופעות, זה הדוח.

מירי רגב: אני יודעת, יש את הדוח.

מירי רגב: שלחתי אותו להתייחסות לשר.

יהודה גליק: בסדר, אבל יש פה סרטון שרואים את הדברים בעין.

יהודה גליק: דקה.

מירי רגב: בסדר, שניה.

מירי רגב: אוקי, שניה.

מירי רגב: המשטרה, בבקשה, תענו.

מירי רגב: יועץ השר, תענה בבקשה.

<אבי ביטון: אני מציע שאולי משרד החוץ שנמצאים פה - - -

מירי רגב: לא.

מירי רגב: רגע, אתה רוצה שמשרד החוץ יהיה אחראי על מה שקורה על ההר?

מירי רגב: אני שאלתי אותך שאלה אחת בלבד.

מירי רגב: תקשיב, אתה כנראה לא מבין את מה שאני אומרת.

<אבי ביטון: אז קודם כל אני אסביר.

<אבי ביטון: אנחנו - - -

מירי רגב: תקשיב רגע.

מירי רגב: אני אחדד את שאלתי.

מירי רגב: משטרת ישראל אחראית לכך ששלוש שעות וחצי ביום יהודים יוכלו לעלות להר.

מירי רגב: לא להתפלל בהר, לעלות להר.

מירי רגב: יהודים לא עולים להר שלוש שעות וחצי ביום, וזאת משום הערכת המצב שאתם עושים, שדווקא בשלוש שעות וחצי האלה, דווקא ביום הזה, יש הפרות סדר.

מירי רגב: ואני שואלת אותך כיצד אתה המשטרה גורם להרתעה בקרב המוסלמים, שיהודים יוכלו לעלות להר?

מירי רגב: בדיוק כמו שעכשיו יש מאבק נגד הפשיעה, אתה תיאבק ותילחם על כך שיהודים יוכלו לעלות להר.

מירי רגב: זה הכול.

מירי רגב: זו התשובה שאני רוצה ממך.

מירי רגב: ותסביר לי מדוע כל יום אנשים מחכים שעה.

מירי רגב: עכשיו אני אומרת עוד דבר, אם הם יחכו שעה, כל שעה שהם יחכו, ההר יפתח לעוד שעה.

מירי רגב: אתה יודע, אני עשיתי עכשיו סנקציה - - -

<אבי ביטון: אם תהיה החלטה של הדרג המדיני, אנחנו נפתח גם לכל היום.

מירי רגב: מאה אחוז.

מירי רגב: כל שעה – תמחקו עוד שעה.

מירי רגב: אתה סגרת את ההר לשעה, לא הדרג המדיני אמר לך.

<אבי ביטון: זה בסמכות הסטטוטורית שלי.

מירי רגב: בסמכות שלך, אחרי שסגרת את ההר לשעה, תפתח אותו לשעה.

<אבי ביטון: ממש לא, זה לא בסמכות.

<אבי ביטון: הסמכות שלי היא לסגור לא לפתוח.

מירי רגב: אה, הסמכות שלך היא רק לסגור.

<אבי ביטון: נכון, זו הסמכות שלי.

מירי רגב: הבנתי.

מירי רגב: טוב, בבקשה, אז בוא תסביר לנו מה הסמכות שלך ומה קורה בשלוש השעות וחצי האלה.

<אבי ביטון: אומרת לי פקודת המשטרה שהסמכות לפתוח היא לא הסמכות שלי, זו סמכות הדרג המדיני.

<אבי ביטון: אבל כמו שציינתי, ב-2014 הר הבית נסגר פעם אחת בלבד.

<אבי ביטון: לכן מה שאת אומרת לא עולה בקנה אחד עם המציאות.

<אבי ביטון: משטרת ישראל נמצאת בהר הבית - - -

יהודה גליק: זה לא נכון.

מירי רגב: רגע.

מירי רגב: אני לא יכולה לעמוד מולך ומולו, לכן יהיה לי צוות שלי, בדיקה שלי.

מירי רגב: לא רוצה להסתמך עליך, ולצערי, לא רוצה להסתמך על המשטרה.

מירי רגב: אני אקים צוות ועדת משנה בראשותו של דוד צור.

מירי רגב: אף אחד קיצוני לא יהיה שם – לא טלב ולא פייגלין.

מירי רגב: יהיו שם אנשים מהמיינסטרים - - -

<אבי ביטון: ולא גליק.

מירי רגב: ולא גליק.

מירי רגב: גליק הוא חבר כנסת, הלו?

<אבי ביטון: לא, דיברת על קיצוניים.

מירי רגב: לא יהיו קיצוניים.

מירי רגב: גם אני כנראה קיצונית, כי אני רוצה ליישם את היכולת של יהודים לעלות להר.

מירי רגב: לא יהיו אנשים קיצוניים, יהיו אנשים מהמיינסטרים, כולל אחד מעמותת – ואנחנו נעשה בדיקה, ואנחנו נציג את הבדיקה, ואז נראה מה יהיה למשטרה להגיד, שגם חברי הכנסת משקרים.

<אבי ביטון: אני אשמח להציג את כל מה שאנחנו - - -

מירי רגב: מצוין, אז קדימה, עכשיו תתייחס לאירועים, מדוע אתם סוגרים את ההר, ואיך אתם מתכוונים לאפשר שלוש שעות וחצי - - -

<אבי ביטון: אני אמרתי, הר הבית נסגר ב-2014 פעם אחת בלבד, ולכן זה לא עולה בקנה אחד עם מה שאמרת.

<אבי ביטון: המציאות היא שונה.

<אבי ביטון: הפעם היחידה שבה הר הבית נסגר הייתה בהחלטה של מפקד המחוז.

<אבי ביטון: החלטה של מפקד המחוז היא החלטה שמתבססת על הערכת מצב שבה הוא שומע את כל הגורמים, גם הגורמים הביטחוניים וגם גורמי השטח.

<אבי ביטון: ההחלטה שלו היא החלטה מקצועית ונכונה.

<אבי ביטון: ככה אני חושב.

<אבי ביטון: הנחת העבודה שלנו היא שהר הבית צריך להיפתח למבקרים בכל יום, וזה מה שאנחנו עושים, בשביל זה אנחנו שם.

<אבי ביטון: כמובן, אנחנו מתמודדים עם הרבה מאוד דברים שאת לא יודעת, חברת הכנסת מירי רגב, עם הרבה מאוד הפרות סדר, עם הרבה מאוד פעילות שאנחנו עושים.

מירי רגב: סגור את ההר.

מירי רגב: כשיש הפרת סדר, תסגור את ההר.

<אבי ביטון: הפתרון הוא לא לסגור את ההר.

מירי רגב: רק ככה הם ילמדו.

<אבי ביטון: יש פתרונות אחרים.

מירי רגב: שהם יבינו שאתם לא מאפשרים אלימות, לא בקרב המוסלמים ולא בקרב היהודים.

מירי רגב: מה זו התבוסתנות הזאת?

<אבי ביטון: אני רק יכול לציין שמתחילת 2014 יש לנו מאות עצורים בנושא של הפרות סדר.

<אבי ביטון: הרבה מאוד כתבי אישום, הרבה מאוד מעצרים עד תום הליכים כנגד מוסלמים שהפרו את הסדר.

<אבי ביטון: ואנחנו לא שוקטים על השמרים, אנחנו עושים הרבה מאוד פעילות בהר הבית.

<אבי ביטון: יחד עם זאת, צריך להבין שהר הבית הוא מקום רגיש.

<אבי ביטון: זאת אומרת שיש משמעויות לכל החלטה שמתקבלת בהר הבית.

<אבי ביטון: ההחלטה לסגור או לפתוח היא לא החלטה - - -

מירי רגב: זאת אומרת שאם יש אלימות על הר הבית, אתה לא תסגור בגלל שזה מקום רגיש.

מירי רגב: אז אתה לא מבצע את תפקידך לשמור על שלום הציבור, אתה מנסה כאיש מקצוע ליישם את ההחלטה המדינית בגלל שזו רגישות.

<אבי ביטון: אני לא חי בבועה.

<אבי ביטון: אני לא חי בבועה.

מירי רגב: אל תחיה בבועה, תבצע את התפקיד שלך.

<אבי ביטון: ההחלטה שלי לא מתבססת על מה שקורה אך ורק בהר הבית.

<אבי ביטון: לכל החלטה בהר הבית יש משמעויות נרחבות במעגלים הרבה יותר רחבים, שכוללים גם את ביטחון מדינת ישראל, ביטחון ירושלים, וגם את יחסי החוץ, מה לעשות.

מירי רגב: הבנתי.

מירי רגב: אוקיי.

<אבי ביטון: תני למשרד החוץ, אז בטח הם יגידו.

מירי רגב: לא, זה לא מעניין אותי משרד החוץ כרגע.

מירי רגב: אותי מעניינת היערכות המשטרה להחלטת ממשלת ישראל, ששלוש שעות וחצי ביום יהודים יוכלו לעלות להר הבית, מדוע זה לא נעשה.

מירי רגב: רק זה מעניין אותי.

מירי רגב: אני לא מדברת עכשיו על שינוי סטטוס-קוו.

<אבי ביטון: ההחלטות שלי מתבססות גם על הדברים האלה, ולא רק על זה שהר הבית נסגר או נפתח.

<אבי ביטון: יש משמעות לכל החלטה שמתקבלת במעגלים הרבה יותר רחוקים ורחבים.

<אבי ביטון: מכיוון שהדיון הוא חגי ניסן ולא הדברים האלה, אני התכוננתי לחגי ניסן, אז אני רק יכול להגיד - - -

מירי רגב: אתה אומר שבחגי ניסן הוא ייסגר לפחות זמן.

מירי רגב: במקום שלוש שעות וחצי, תהיה להם שעה לבקר בהר.

<אבי ביטון: אז אני אגיד שאנחנו בתחילתה של - - -

מירי רגב: כמו בחג חנוכה, שעשינו היערכויות, ובחצי מהזמן ההר נסגר, ואני הייתי צריכה לדבר אתך ארבע פעמים ביום.

<אבי ביטון: אנחנו בתחילתה של עבודת המטה.

מירי רגב: דוד, אני מבקשת שבמהלך היום תשב איתי, אני רוצה להתייעץ אתך מי יהיו חברי הצוות ואז נצביע על המינוי.

דוד צור: מהמיינסטרים.

מירי רגב: רק מהמיינסטרים.

<אבי ביטון: אנחנו נמצאים בתחילתה של עבודת המטה.

<אבי ביטון: אנחנו מתחילים - - -

מירי רגב: פה מה שלא הולך בכוח, הולך בעוד יותר כוח.

מירי רגב: כן, בבקשה.

<אבי ביטון: אנחנו נמצאים בראשיתה של עבודת המטה.

<אבי ביטון: אנחנו מתחילים לגבש את העקרונות להיערכות לחגי ניסן.

<אבי ביטון: זה לא הזמן להציג את ההיערכות כי אנחנו עדיין לא אישרנו את התכניות בדרג שלנו.

מירי רגב: אין בעיה, תבואו בפגרה להציג אותה.

<אבי ביטון: אם צריך לבוא בפגרה, אנחנו גם נבוא בפגרה.

<אבי ביטון: אין לנו שום בעיה, אנחנו עובדים.

מירי רגב: גם אנחנו עובדים.

<אבי ביטון: אז אנחנו נשמח לבוא ולהציג את זה.

<אבי ביטון: זהו.

<אבי ביטון: אני רק עיינתי בדוח של מר גליק, אני יכול להגיד לך שהרבה מאוד מהדברים שם הם לא נכונים.

מירי רגב: הם לא נכונים, כמובן.

דוד אזולאי: אתם עדיין בהר הבית?

מירי רגב: כן, גמרנו עכשיו את הר הבית.

מירי רגב: אני רוצה לסכם את הר הבית.

מירי רגב: האמירה שלי פה היא כמובן מסר חד וברור מאוד גם לשר וגם למפכ"ל.

מירי רגב: הדיון פה הוא לא בשאלת הר הבית והריבונות בהר הבית.

מירי רגב: כשמדברים על הריבונות, כאילו אין למשטרה אחריות.

מירי רגב: לא, אני לא מדברת על הריבונות, אני לא מדברת על תפילה.

מירי רגב: אני מדברת על דבר אחד פשוט, מדינת ישראל קיבלה החלטה שבכל יום, שלוש שעות וחצי ביום, יהודים יוכלו לעלות להר הבית.

מירי רגב: הדבר הזה לא נעשה.

מירי רגב: הוא לא נעשה בגלל הערכות מצב ובגלל הפס"דים של מוסלמים על ההר.

מירי רגב: אני מבקשת שהשר יבוא אלי לסקירה ויסביר לי למה כשההר נסגר בהתפרעויות, הוא נסגר רק ליהודים ולא גם למוסלמים.

מירי רגב: זה אחד.

<אבי ביטון: זה לא נכון אבל.

מירי רגב: אם זה לא נכון, אז תגידו שזה לא נכון.

מירי רגב: תגידו שהוא נסגר לכולם.

<אבי ביטון: הוא נסגר לכולם.

מירי רגב: בגלל שגם תהיה לי עבודת הצוות שלי - - -

<אבי ביטון: כשיש הפרות סדר של מוסלמים אז אנחנו מונעים כניסה של עשרות אלפי מוסלמים.

מירי רגב: אבל בכל זאת, יהודים לא עולים ומוסלמים עולים.

<אבי ביטון: זה גם לא נכון.

מירי רגב: אני מבקשת לדעת מדוע המשטרה לא אוכפת כקו אדום את החלטת הממשלה שבכל יום יעלו יהודים שלוש שעות וחצי להר.

מירי רגב: שעתיים וחצי בבוקר ושעה בערב.

מירי רגב: אחת.

מירי רגב: שתיים, מדוע כל התפרעות של מוסלמים על ההר סוגרת את היכולת של יהודים לעלות להר, ולא סוגרת את ההר כולו בפני המוסלמים?

מירי רגב: שלוש, מדוע המשטרה לא עושה מאמצים ומעבירה מסר ברור למוסלמים שהחלטת הממשלה תתבצע על-ידי המשטרה, והמשטרה תאכוף את זה בכך שהיא תמנע מצב שהמוסלמים ימנעו את כניסת היהודים?

מירי רגב: אני ממליצה לאהרונוביץ, כחלק מזה שבוחנים את מזרח ירושלים – יכול להיות שמזכיר ראש הממשלה צריך לעזור לו.

מירי רגב: אני ממליצה לשר לבחון אפשרות שבשעות ובימים שיהודים עולים להר אולי נביא את משרד הביטחון לסייע לו בכוחות תגבור להר.

מירי רגב: העיקר שהחלטת הממשלה תתבצע.

מירי רגב: החלטת הממשלה תתבצע.

מירי רגב: ואם המשטרה לא מסוגלת לבצע את החלטת הממשלה – כמו בפשע, שהם זקוקים לחוקים והם זקוקים לכלים טכנולוגיים של הצבא – אני אעזור למשטרה לקבל את כל מה שהיא צריכה כדי לבצע את תפקידה על ההר.

מירי רגב: אם זה יותר כוחות, אם זה יותר שב"כ, כל מה שהיא צריכה כדי ששלוש שעות וחצי אומללות ביום יהודים יעלו בלי לחכות שעות בחוץ.

מירי רגב: כי כך מי שקובע את עליית היהודים להר הם רק המוסלמים.

מירי רגב: כשהם מתפרעים, ההר נסגר, וכשהם לא מתפרעים, ההר פתוח.

מירי רגב: המשטרה לא מסוגלת להעביר מסר ברור למוסלמים: יהודים יעלו שלוש שעות וחצי להר.

מירי רגב: לא להתפלל, לא ריבונות, רק לעלות להר.

מירי רגב: אנחנו נקים צוות משנה של הוועדה שיפקח במשך חודשיים על פעילות המשטרה בהר.

מירי רגב: הוא לא יכנס להר, כן יכנס להר.

מירי רגב: זה לא מעניין אותי.

מירי רגב: הוא יהיה רק בשעות הביקור של היהודים, ויראה בשעות הביקור של היהודים כמה פעמים נסגר ההר, ויפנה למשטרה לשאול מדוע.

מירי רגב: זהו, זה תפקיד הצוות.

יהודה גליק: לא רק פתיחה וסגירה.

מירי רגב: סליחה, אני מדברת כרגע על עליית יהודים להר.

מירי רגב: יהודה, תן לי בבקשה, יש לי מטרה, ואני יודעת איך להוביל את זה למטרה.

מירי רגב: זה מה שאני רוצה לדעת.

מירי רגב: בשלוש שעות וחצי האלה יהיה הצוות על ההר ויבדוק מדוע היהודים לא נכנסים.

מירי רגב: ואם הם לא נכנסים, למה?

מירי רגב: כמה זמן?

מירי רגב: איזה קבוצות היו שם?

מירי רגב: מה היהודים עשו על ההר?

מירי רגב: הצוות הזה ימונה ביום שני בהצבעה בוועדה.

מירי רגב: ראש הצוות יהיה חבר הכנסת דוד צור, ואני אתייעץ אתו מי יהיו החברים הנוספים בהר.

מירי רגב: הוא יקבל כתב מינוי ויתחיל את העבודה שלו במידי.

מירי רגב: אני מבקשת שבפגרה, במהלך דיוני הוויפלל"ה - - -

<קריאה: מה זה הוויפלל"ה?

מירי רגב: זה חוק של יאיר לפיד על דיור לאומי.

מירי רגב: אני מבקשת שתהיה סקירת השר לוועדה.

מירי רגב: מזמן השר לא הגיע לוועדה.

מירי רגב: המפכ"ל, בכלל.

מירי רגב: כשהוא יגיע ביום שני, אני מצלמת את זה כדי להאמין שזה נכון.

מירי רגב: אני מבקשת להביא את השר לסקירה על איך הוא מנחה את המשטרה לעמוד בהחלטת הממשלה לעליית יהודים להר הבית, כולל לאפשר להם לעלות בחגים, כפי שהוא מאפשר למוסלמים לעלות בחגים שלהם, ובכלל בכל יום.

מירי רגב: אני יודעת שהמשטרה פועלת ועושה, אבל, לצערי, זה לא מספיק.

מירי רגב: אנחנו לא נמדדים במאמץ, אנחנו נמדדים בתוצאות.

מירי רגב: ככה לימדו אותי בצבא, כארגון מקצועי.

מירי רגב: אני רוצה שיבוא לפה פעם אחת ביטון ויגיד ההר פתוח בכל יום שלוש שעות וחצי על אפם וחמתם של המוסלמים, כי אנחנו, המשטרה, מבצעים את הנחיית הדרג המדיני; ולא יבוא לי עם כיסוי של עלה תאנה – הערכת מצב להפרות.

מירי רגב: ואם יש הפרות, תסגור את כל ההר לכולם.

מירי רגב: תרגיע את ההפרות, ותכניס את היהודים.

מירי רגב: ככה פועלת מדינה שיש לה צבא חזק ומשטרה חזקה.

מירי רגב: כשיש משטרה שמרימה ידיים ומתייחסת לי לקטע הרגשי של משרד החוץ, היא לא מקיימת את תפקידה.

מירי רגב: ואם היא לא מקיימת את תפקידה, היא לא צריכה להיות על ההר.

מירי רגב: היא תגיד שהיא לא מסוגלת לעמוד בהחלטה.

מירי רגב: ולכן, משום שלא שיניתי שום סטטוס-קוו, הסטטוס-קוו הוא אותו סטטוס-קוו, רק לעלות להר הבית בכל יום שלוש שעות וחצי, אתם תעמדו בזה.

מירי רגב: תודה רבה לכולם ושיהיה יום טוב.